Жарималар давлат бюжетини тўлдириш учунми? » Ўзбекистон янгиликлари – Zamin.uz\nЖарималар давлат бюжетини тўлдириш учунми?\n31 май 2019, 18:08\nФото: Ахборот ва оммавий коммуникациялар агентлиги\nАввал хабар берилганидек, кеча Ахборот ва оммавий коммуникациялар агентлигида ИИВ раҳбарияти ва масъул мутасаддилари иштирокида ОАВ ходимлари билан очиқ мулоқот бўлиб ўтди. Журналистлар кундузи чироқ ёқиб ҳаракатланиш оқибатида автомобилларда ёнғин келиб чиқаётгани ҳақидаги хабарлар қанчалик асосли эканини сўради.\n«Биз бундай ҳолатларни Ёнғин хавфсизлиги бошқармаси вакиллари билан ҳамкорликда ўрганамиз, – деди ИИВ Йўл ҳаракати Бош бошқармаси бошлиғининг ўринбосари Эрали Бозоров. – Кундузи чироқ ёқиб юрилиши туфайли автомобиллар ёниб кетгани ҳақида бизда бирорта ҳолат қайд этилмаган. Бу ҳақда бизга Ёнғин хавфсизлиги бошқармаси томонидан расмий маълумот берилган. Менимча, транспорт воситасида келиб чиққан ёнғин сабабларини унинг чироқларига боғлаш тўғри бўлмайди».\nХусусий телеканаллардан бирининг мухбири қуйидагича савол берди:\n«Куннинг ёруғ вақтида яқинни ёритувчи чироқларни ёқиб ҳаракатланмаганларга жарима тайинланди, – деди журналист. – Умуман, белгиланган тартибга амал қилмаганлик учун жазо чоралари кундан-кунга қатъийлашиб бормаяптими? Бундай жарималар давлат ғазнасини қоплаш учун ўйлаб топилаётгани ҳақида ижтимоий тармоқларда гап-сўзлар кўпаймоқда, фуқаролар норозилиги авж олмоқда. ИИВ тизимида аҳоли билан мулоқот, мурожаат ва арзлар билан ишлаш қандай қўлга қўйилган? Келиб тушаётган шикоятлар асосан қайси мавзуда?»\nЙўл ҳаракати Бош бошқармаси бошлиғининг ўринбосари мурожаатлар мониторинги олиб борилиши, бироқ ҳозир ёнида уларнинг сони ва таснифланиши бўйича аниқ статистик маълумотлар йўқлигини билдирди.\n«Шикоятлар сони ўтган йилги кўрсаткичга нисбатан камайган, – деди Эрали Бозоров. – Бунинг сабаби тизимда кадрлар билимини оширишга қаратилаётган эътиборда, деб ўйлайман. Чунки малакасиз ва билимсиз кадрлар туфайли соҳадаги муаммолар вақтида ечилмай қолаверади, бу эса шикоятларни келтириб чиқаради. Жарималар нега жорий қилинади? Пул топиш учун эмас! Мақсад битта – ҳайдовчиларнинг йўл ҳаракати қоидаларига амал қилишини таъминлаш, йўл-траспорт ҳодисаларининг олдини олиш».\n«Замин» янгиликларини «Google+»да кузатиб боринг\nЯнгиликлар » Жамият » Жарималар давлат бюжетини тўлдириш учунми?\n20:02 Эрве Ренар: "Ўзбекистонни омад туфайли ютмадик"\n20:00 Кўп шакар истеъмол қилишнинг яна бир хавфи маълум бўлди\n19:57 Вадим Абрамов: "Ҳиссиёт ақлдан устун келди..."\n19:34 Яндекс.Деньги ҳамёнларини тўлдириш ва идентификация қилиш имконияти яратилди\n19:12 Ўзбекистон Саудия Арабистонидан аламли мағлубиятга учради\n19:00 Ҳонгконгда намойишчилар полицияга камонлардан ўқ узди (видео)\n18:36 Пойтахт прокуратураси ОАВ ходимлари учун уюштирган тадбир... «емади»!\n18:26 Ўзбекистонда букмекерлик идоралари фаолият бошлаши мумкин\n18:12 Жамшид Қўчқоров: «Жорий йилда инфляция юқори бўлиши кутиляпти»\n17:48 Youtube секин-аста дунё энагасига айланмоқда. Унинг фойдали ва зарарли жиҳатлари\n17:24 Энг қимматбаҳо унаштирув узуклари ҳақида...\n17:00 Интелектуал мулк стратегияси...\n21:15 «Транспорт воситаларининг ёниб кетиши кундузи чироқларни ёқиб юриш билан боғлиқ ҳолат эмас»\n13:10 Яна бир автомобиль кўчада ёниб кетди (видео)\n17:30 «Nexia II»нинг чироқлари янги қоидага дош берадими?\n05:00 Чилонзордаги мебель цехида ёнғин содир бўлди\n16:36 Тошкент шаҳрида яна ёнғин юз берди\nПрезидент ҳузурида янги кенгаш тузилди\nПрезидент Осиё тараққиёт банки делегациясини қабул қилди\n13 ноябрь куни Ўзбекистонда кутилаётган об-ҳаво маълумоти\n12 ноябрь куни Ўзбекистонда қандай об-ҳаво кутиляпти?\nПойтахт прокуратураси ОАВ ходимлари учун уюштирган тадбир... «емади»!\nYoutube секин-аста дунё энагасига айланмоқда. Унинг фойдали ва зарарли жиҳатлари\nЭнг қимматбаҳо унаштирув узуклари ҳақида...\nИнтелектуал мулк стратегияси...\nТошкент вилоятида 2019 йил пахта ҳосили йиғим-теримининг бориши тўғрисида\nПрезидентнинг собиқ матбуот котиби янги лавозимга тайинланди\nМаъмурий судлар томонидан оммавий-ҳуқуқий муносабатлардан келиб чиқадиган ишларни кўриб чиқиш самарадорлигини ошириш масалалари\nДунёга машҳур Грета Тунберг АҚШдан Испанияга катамаранда йўлга чиқди\nДунёнинг энг бой одамлари банкларга ишонмай қўйдими?\nРоссияда коллеж ўқувчиси отишма уюштирди. 2 киши ҳалок бўлди, 3 киши яраланган (видео)\nМаҳатма Ганди ўз хотинини ўлдирганми?\n8 ёшли мексикалик қиз қуёш сув иситгичини ихтиро қилгани учун Ядро илми мукофотига сазовор бўлди\n2019 йилнинг энг чиройли арчалари қаерда ясатилган эди?\nЭрве Ренар: "Ўзбекистонни омад туфайли ютмадик"\nВадим Абрамов: "Ҳиссиёт ақлдан устун келди..."\nЯндекс.Деньги ҳамёнларини тўлдириш ва идентификация қилиш имконияти яратилди\nЎзбекистон Саудия Арабистонидан аламли мағлубиятга учради\nЎзбекистонда VAR тизими 2021 йилдан жорий этилади\nЎйин олдидан. «Миржалол Қосимов йўли»\n"Ростов" PR-директори ишдан кетди. Карпин ҳам кўплаб футболчилар қатори кетиши мумкинлигини айтиб ўтди\nСоҳибжамол Карина Капур севгилисига ҳамиша бахт тилайди (фото)\nФарей китлар ови маросими ҳақида эшитганмисиз?\nДунёга машҳур бўлган энг ёқимтой эгизаклар ким эканлигига қизиқяпсизми?\nФарҳод ва Ширин дуэти фаолиятини давом эттирадими? Тўйдан эксклюзив репортаж (фото)\nРакка қарши кучли дори яратилди\nРевматизм насл сурадими?\nМия учун "супер овқат" ва унинг яхши ишлаши учун нималар қилиш керак?\n1 декабрдан Тошкентда автоматлаштирилган тез тиббий ёрдам хизмати ишга туширилади\n"Эрим тажовузкор бўлиб қолгани учун унга ишонмай қўйдим..."\nПластмасса тоғорада яшаган қўл ва оёқсиз туғилган қиз\nОзиқ-овқат ҳақидаги қизиқарли фактлар\nЁқтирган мевангизни танланг ва ўзингиз ҳақингиздаги маълумотга эга бўлинг\nКундузги уйқунинг зарарли томонлари маълум қилинди


Ҳокимиятнинг лоқайдлиги туфайли одамлар хароб шароитларда яшашга мажбур\n"Мен 2 гурух умрбод ногирониман. Сирдарё вилояти Сирдарё шаҳрида Реф-Депо ётоқхонасининг 1-қаватида бир нафар фарзандим билан яшайман.\nТепамда турадиган қўшниларим деразасини очиб, сув тўкишади ва аҳлат ташлашади. Ким бу ишни қилганини кўриб, маҳалла фуқаролар йиғинининг раиси Зокир акага айтсам, у эса "бўлди, сиз уйингизга бораверинг, биз буни ҳал қиламиз" деб айтди. Бироқ, бу ҳолат эртасига ҳам такрорланди. Маҳалла раисига мурожаат қилавериб чарчадим. Йиғлаб туман ҳокимига ҳам борганим ҳеч қандай натижа бермади.\nАҳволим оғирлиги учун туман ҳокимининг қабулига бордим. Ўша пайт бир "Газел" автомашинасида кам таъминланган ва ногиронлар учун озиқ овқат маҳсулотлари келди. Бундай озиқ овқатлар ҳар йили байрамларда берилар экан. Бироқ, шу пайтгача менга берилмаган. Йиғлаб шикоят қилганимдан сўнг, мени қўлимга бир салафан сеткада озиқ овқат тутқазишди.\nБу ётоқхонада фақат свет билан кун кўрамиз. Газ умуман йўқ. Овқатни электропечкада тайёрлаймиз. Свет ўчса, соатлаб келмайди. Хонам музлаб кетади. Ташқари совуқлиги ва хонанинг деворлари бетон бўлгани туфайли, касал аҳволимда совуқ хонада ётибман. Электросетга телефон қилсак, ҳеч кўтармайди. Бир неча марта электросет бошлиғига бордим. Мени қабул қилмади. Бу аҳвол биринчи марта такрорланаётгани йўқ. 2-3 кунлаб ҳам свет бўлмайди. Касал аҳволимда иссиқ овқатсиз ва иссиқ чойсиз қолиб кетаман. Агар электросетни чақирсак, "трансформаторни бир икки жойи куйибди, тузатиш учун бизда нарсаларимиз йўқ," дейди улар.\nЯлиниб ва илтимос қилиб ётоқхонадагилар 150-200 минг сўм йиғиб бермагунча, светимизни тузатиб бермайди. Электросет носозликларни ўзлари тузатиб беришлари керак-ку! Улар бунинг учун давлатимизданн ойлик олишади-ку? Ҳақиқат қани?!"\nҚишлоқда яшайдиганлар узиб ташланган газ учун пул тўлашга мажбур\n"Мен Фарғона вилояти Қува туманинининг чегара ҳудудидаги қишлоқда яшайман. Қишлоғимиз табиий газга уланган. Ҳар ойнинг бошида райгаз ходимлари келиб, 100 мингдан 300 минг сўмгача газга олдиндан тўлов қилдириб кетади.\nМен ҳам 15 кун ичида 300 минг сўм тўлов қилдим. Мен каби маҳалладошларим кўпчиликни ташкил қилади. Ҳозирги кунга келиб, газни узиб қўйишди. Бунинг сабаби, газ фақат шаҳарга берилар экан. Қишлоқдагилар учун газ йўқ экан. Айтингчи, мумкин бўлмаса, нимага олдиндан тўлов қилдиришади? Бизнинг ҳақимизни энди ким беради?\nПул олаётганида "сизлар қишлоқда яшайсизлар, пул тўламанглар" деб айтмайдику?!Тўламаган одамни қўймайди. Тўлатиб, сўнгра "мумкин эмас" деб сиёсат қилишмоқда".\nЖиззахда кучли шамол Янги йил арчасини ағанатди\nЯна бир муштарий Жиззахда кучли шамол сабаб Янги йил бош арчаси қулаганини Озодликка билдирди.\n"Мелисалар байрамга келган одамларни сўкиб, байрамга киритмади"\n"Андижон вилоятининг Балиқчи туманида одамлар сарсон бўлиб Карнавалда ёмғирнинг тагида туришибди. Бу ерда даҳшатли ёмғир ёғмоқда, аммо одамларни маданият саройининг ичкарисига киритишмаяпти.\nScandal in Andijan while attending the holiday celebrations\nЖанжал бўлмоқда айни пайтда. Сўкиб ва итариб "сени ичкарига қўймайман", дейди. Ҳуқуқ йўқми менда? Катта коллеж талабаларини киритиб, мени қўймади. Одамларни сўкиб ташлади. Милиция ходимларида инсоф қолмабди. Нимага булар одамларга қўпол муносабат кўрсатмоқда?\nБунақа байрам қилгандан кўра, қилмаган яхши".


Британиялик олимлар машҳур Дамашқ пўлатининг ватани Ўзбекистон эканини айтишмоқда - Халқ сўзи\n17:34 20 Сентябр 2019 Маданият\nТадбирда бир қатор қизиқарли маърузалар тақдим қилинди. Хусусан, Лондон университети коллежи Археология институти экспертлар гуруҳи ўз тақдимотида Шарқда довруғ таратган Дамашқ пўлати бугунги Ўзбекистон ҳудудидан қазиб олинган темир рудаларидан ишланганини маълум қилишди. Доктор Миляна Радзявович бошчилигидаги олимлар гуруҳи бир пайтлар Ўзбекистон ҳудудидан конлардан қазиб олинган руда намуналари, қимматли тоғ жинслари ва хомашё маҳсулотларини текширувдан ўтказиб ана шундай қарорга келишди.\n“Британиялик олимларнинг ушбу изланишлари биз учун ғоят муҳим. Ҳозир биз ўта шов-шувли кашфиёт остонасида турибмиз. Бу кашфиёт нафақат машҳур Дамашқ қиличлари ҳақидаги анъанавий тасаввурларни ўзгартиради, балки Ўзбекистон буюк ипак йўлида қанчалик муҳим роль ўйнаганини яна бир бор исбот этади” – дея қайд этди Ф.Абдухолиқов.\nЭслатиб ўтамиз, ушбу тадбир Ўзбекистон ҳукумати, мамлакатимизнинг Буюк Британия ва Шимоли Ирландиядаги элчихонаси кўмагида, Ўзбекистон маданий меросини асраш, ўрганиш ва оммалаштириш бўйича Бутунжаҳон жамияти, ЎзЭОАВМА, Ўзбекистон Республикаси Маданият вазирлиги ва нефть хизматларини кўрсатувчи халқаро “Eriell Group” компанияси билан ҳамкорликда ўтказилди.


Туркистонга бориб қўй сўйиш\n14:33 / 16.11.2018 | Munira Abduraimova | 1116\nАссалому алайкум! Туркестана бориб, қўй сўйиб фарзанд сўраса бўладими ?\n- Ва алайкум ассалом! Бундай қилиш оғир гуноҳ. Бу ширк бўлиб қолиши ҳам мумкин. Аллоҳ таоло “Шууро” сурасида марҳамат қилади:\nلِلَّهِ مُلْكُ السَّمَاوَاتِ وَالْأَرْضِ يَخْلُقُ مَا يَشَاء يَهَبُ لِمَنْ يَشَاء إِنَاثًا وَيَهَبُ لِمَن يَشَاء الذُّكُورَ۝ أَوْ يُزَوِّجُهُمْ ذُكْرَانًا وَإِنَاثًا وَيَجْعَلُ مَن يَشَاء عَقِيمًا إِنَّهُ عَلِيمٌ قَدِيرٌ۝\n49. Осмонлару ернинг подшоҳлиги Аллоҳникидир. У Зот хоҳлаган нарсасини яратур. У Зот хоҳлаган кишисига қизлар ҳадя этур ва хоҳлаган кишисига ўғиллар ҳадя этур.\n50. Ёки уларни жуфтлаб – ўғил-қиз қилиб берур ва хоҳлаган кишисини туғмас қилур. Албатта, У ўта билувчидир, ўта қудратлидир.\nИнсонга ҳамма нарсани фақат Аллоҳ таоло беришининг ёрқин намунаси фарзанд масаласида кўринади. Айни шу масалада инсон ўзининг ожизлигини хис этади. Ўз хоҳишига кўра бирон нарсани бор қила олмаслигини, балки доимо Аллоҳ таолонинг мадади ва иноятига муҳтож бўлиб туришини англаб етади.\n«Осмонлару ернинг подшоҳлиги Аллоҳникидир».\nОсмонларда ва ерда нимаики бўлса, ҳамма-ҳаммаси Аллоҳ таолонинг мулкидир.\n«У Зот хоҳлаган нарсасини яратур».\nБу ишда У Зотнинг хоҳишига ҳеч ким тўсиқ бўла олмайди. Бутун борлиқнинг Молики – эгаси ва мутлақ Холиқи бўлган ўша Зот Ўз мулкидан хоҳлаган бандасига хоҳлаган нарсасини беради. Жумладан, фарзанд бериш масаласида ҳам\n«У Зот хоҳлаган кишисига қизлар ҳадя этур».\nАгар ўғил ё қиз фарзанд кўриш ота-она хоҳишига кўра бўлганида, ушбу оятлар нозил бўлаётган пайтдаги жоҳилий арабларда қиз фарзанд бўлмас эди. Чунки улар қиз фарзандни ёқтиришмасди. Ҳатто қизларини тириклай кўмиб ҳам ташлашарди. Ҳолбуки, баъзилар фақат қиз фарзандлар кўришади, ўғил фарзандга зор бўлиб юришади. Бу ҳол фарзанд фақат Аллоҳнинг хоҳиши билан ўғил ёки қиз бўлишини билдиради.\n«...ва хоҳлаган кишисига ўғиллар ҳадя этур».\nФақат ўғил фарзандлар кўриб, Аллоҳдан қиз сўраб юрган одамлар ҳам оз эмас.\n«Ёки уларни жуфтлаб – ўғил-қиз қилиб берур…»\nАралаш фарзандлар кўриш одамлар ичида кўп тарқалган ҳолатдир.\n«...ва хоҳлаган кишисини туғмас қилур».\nБундайлар озчилик бўлиб, Аллоҳ таоло ибрат учун, фарзанд одамларнинг хоҳиши билан эмас, Аллоҳнинг хоҳиши билан бўлишини кўрсатиш учун шундай қилиб қўйган.\n«Албатта, У ўта билувчидир, ўта қудратлидир».\nАлбатта, Аллоҳ ўта билувчи ва ўта қодир Зотдир.\nҲамма нарсани билиб қилади. Жумладан, кимга қиз, кимга ўғил, кимга ўғил-қиз беришни ёки кимни туғмас қилишни ҳам Ўзи билади. Бу ишларга Унинг қудрати етади.\nعن أبي سعيد الخدري رضي الله عنه: أن رسول الله صلى الله عليه وسلم كان إذا رفع رأسه من الركوع قال: "اللهم ربنا لك الحمد، ملء السموات والأرض، وملء ما شئت من شئ بعد، أهل الثناء والمجد، أحق ما قال العبد، وكلنا لك عبد، اللهم لا مانع لما أعطيت، ولا معطي لما منعت، ولا ينفع ذا الجد منك الجد\nРасулуллоҳ соллаллоҳу алайҳи васаллам рукуъдан бошларини кўтарсалар:\nاللهُمَّ رَبَّنَا لَكَ الحَمْدُ مِلْءَ السَّمَاوَاتِ وَالأَرْضِ وَمِلْءَ مَا شِئْتَ مِنْ شَيْءٍ بَعْدُ أَهْلَ الثَّنَاء وَالْمَجْدِ أَحَقُّ مَا قَالَ العَبْدُ وَكُلُّنَا لَكَ عَبْدٌ، اللهُمَّ لاَ مَانِعَ لِمَا أَعْطَيْتَ وَلاَ مُعْطِيَ لِمَا مَنَعْتَ وَلاَ يَنْفَعُ ذَا الْجَدِّ مِنْكَ الْجَدُّ\n«Аллоҳумма роббана лакал ҳамду мил`ас самаваати вал арзи ва мил`а ма ши`та мин шай`ин баъду, аҳлас санаи вал мажди. Аҳаққу маа қолал ъабду ва куллуна лака ъабдун. Аллоҳумма лаа маниъа лимаа аътойта ва лаа муътийа лимаа манаъта ва лаа йанфаъу зал жадди минкал жадд», дер эдилар.\n(Маъноси: Эй Аллоҳим, Сенга еру осмон тўлалигича ва ундан кейин нимани хоҳласанг, ўшанинг тўлалигича ҳамд бўлсин. Эй Аллоҳ Сен сано ва улуғлик аҳлидансан. Банда айтадиган нарсага ҳақлироқсан. Ва барчамиз Сенга бандамиз. Эй Раббим, Сен берган нарсани манъ қилувчи йўқ. Сен манъ қилган нарсани берувчи йўқ. Ҳузурингда бойлик эгасига бойлиги фойда бермас.)\nИмом Муслим ривоятлари. Валлоҳу аълам!\nЎгай ота хақида\nНабий билан расул фарқи\nМулк сурасини эшитиш\nАппаратда сўйилган товуқни\nОстонага хўроз сўйиб қонлаш\nБешик бошига Қуръон қўйиш


Ўзбекистон Демократик кучлари форуми мажлисидаги нутқ « O'zbekiston ERK Demokratik Partiyasi\nЎзбекистон Демократик кучлари форуми мажлисидаги нутқ\n24 July 2017 - 6:00\nБугунги йиғилишимизни “Демократик кучларнинг анжумани”, деб атадик. Бу ном, албатта, шартли бир номдир. Бу номни бемалол мухолифатдаги кучлар анжумани, деб ҳам аташ мумкин. Чунки, бизнинг жумҳуриятда ҳар қандай демократик гуруҳ бугун фақат мухолифатда бўлиши мумкин.\nБиз Ўзбекистоннинг БМТга аъзо бўлиб, Хелсинки Шартномаси ва бошқа халқаро ҳужжатларга имзо чекканидан бошимиз осмонга етди. Аммо, аччиқ бўлса ҳам тан олиш керак-ки, бу тарихий воқеалардан сўнг демократияга қарши хуруж авж олишини барча демакратлар ботинан билар эди.\nБу хуруждан нолиётганлар “бу қандай сиёсат, ишим битди, эшагим лойдан ўтди, сиёсатими?” дея ҳайқирмоқдалар. Улар “Бирлашган Миллатлар Ташкилоти Ўзбекистонни демократик давлат бўлгани учун эмас, аксинча, демократик бўлмагани учун, ундаги демократия жараёнига тезроқ туртки бериш учун ўз сафига қўшди”, дейдилар.\nБу нормал бир мантиқдир. Бу мантиқ шу қадар нормалдир-ки, у фақат нормал бир жамиятда қабул қилиниши ва англаниши мумкин.\nБизнинг жамиятимиз нормалми?\nМана шу ҳақда гапирмоқчиман ва нутқимни қайта қуриш деган кўҳна тушунчадан бошламоқчиаман.\nҚайта қуриш даврида сиёсатшунослигимиз янги атамалар билан бойиди. Буларнинг энг кўп тарқалгани “демократия” ва “ошкоралик”дан ташқари, “тоталитар тузум”, “коммунистик режим” ёки “диктаторлик бошқаруви” кабилардир. Шуни айтиш керак-ки, бу атамалар Русия ва болтиқбўйи давлатлари учун эскиргандир.\nБу атамалар бизда кўпроқ қўлланилади. Ўзини радикал деб санаган кишилар жумҳуриятдаги тузумни танқид қилар экан, уни “тоталитар” тузум деб номлайдилар. Янги ҳукуматни “нокоммунистик” дея, президентни эса “яккаҳоким”, деб атайдилар. Бир қарашда бу атамалар ўз ўрнида ишлатилаётгандай туюлади. Чунки, жумҳуриятда демократик принсиплар ҳақиқатан ҳам қарор топгани йўқ. Чунки, бозор иқтисодиёти ва хусусий мулкчиликка муносабат ҳам эскича.\nЧунки, бошқарув усуллари ҳам, давлат тизимлари ва унда ўтирган одамлар ҳам эскидир. Ва ниҳоят, президент чиндан ҳам барча ҳокимиятни ўз қўлида марказлаштиришга мойиллик кўрсатмоқда.\nТоталитар тузум дегани шу эмасми, дея хитоб қилади радикаллар. Яккаҳокимлик шу-да, дея ҳайқиради улар.\nЛекин вазият чуқурроқ таҳлил этилса, мавжуд тузум ҳам, янги номенклатура ҳам, давлат бошлиғи ҳам аввалгиларидан мутллақо фарқлидирлар.\n“Тоталитар тузум” атамасини олайлик. Бу атма бизнинг турмушимизни асло белгилай олмайди, чунки, тоталитар тузум, биринчи навбатда, мустаҳкам ҳокимият деганидир. Бундай ҳокимият собиқ Иттифоқнинг бирорта жумҳуриятида, шунингдек, бизнинг жумҳуриятимизда ҳам йўқдир. Шу маънода бирорта жумҳурият иккинчи жумҳуриятдан ўзиб кетгани йўқ ва улар бирор бир нарсада тенг бўлсалар, айнан шу ҳокимиятсизликда тенгдирлар. Март ойида Москов кўчаларида қизил байроқларини қиличдай сермаб, шўролар иттифоқини тиклашга чорлаган коммунистлар худди ўша мустаҳкам ҳокимиятни талаб қилган эдилар.\nИккинчидан, тоталитар давлат структуралари ягона мафкура доирасида ягона сиёсий мақсад сари йўналтирилади..\nБугун бизда ягона мафкура йўқ.\nТоталитар тузум мафкураси бизнинг ҳаётимизда шу қадар катта ўрин эгаллаган эдики, у йиқилгандан сўнг пайдо бўлган бўшлиқни тўлдириш учун фақат “демократия” ва “бозор иқтисодиёти”нинг ўзигина камлик қилмоқда. Бу бўшлиқни ҳатто диний ёки миллий мафкура ҳам тўлдира олмаяпти.\nШунингдек, сиёсий мақсадимиз ҳам туманлидир. Бугун демократик давлат яратамиз, дея эълон қиларкан, биз кеча, коммунизм қурамиз, деган хаёлпарастларга ўхшаб қолаяпмиз, чунки бундай давлатни қуриш учун ҳеч қандай кафолат йўқ.\nУчинчидан, тоталитар тузум давлатни бошқаришда омманинг қўрқувига суянади. Бундай қўрқувни яратиш учун кучли ҳокимият бизда йўқлигини айтдик, демак, бугун бизда қўрқув ҳам йўқ.\nПорахўрликнинг очиқдан-очиқ авж олаётгани, коррупсия ва жиноятчиликнинг юқорилаб бораётгани, давлат тизимларидаги ошкора саботаж ҳеч ким ҳеч нарсадан қўрқмаслигини билдиради.\nСаналган факторлардан кўриниб турибдики, мавжуд тузумни тоталитар деб аташ мумкин эмас.\nДемак, бу тузум тепасида турган президентни ҳам “якка ҳоким” дейишга асос йўқ. Чунки, у қўл остида жамлаётган ҳокимиятларнинг бирортаси (қонун чиқарувчи, ижроия ва адлия ҳокимиятлари) ўз функсиясини бажараётгани йўқ. Агар бажарганларида эди, юқорида айтилган ҳуқуқсизлик, порахўрлик, коррупсия, жиноятчиликка жилов тортилган бўларди.\nПрезидент демократик принсипларни топтаётган бўлса, бунга ҳам ажабланишнинг кераги йўқ, чунки, бу принсипларга президент каби Олий Кенгаш ҳам, суд, прокуратура ва оддий фуқаро ҳам амал қилмайди, яъни қонунсизлик ва ҳокимиятсизлик олдида президентдан тортиб, оддий фуқарогача тенгдир.\nМарт ойидаги Москов кўчаларига чиққан коммунистларни шу ҳокимиятсизликни баҳона қилиб, тоталитар тузумни ҳимоя қилган эдилар. Бизнинг жумҳуриятимизда ҳам турғунлик йилларини соғинаётган сонмингта ва бу соғинчни хунта ҳукмрон бўлган кунлари жуда кўплар ошкор кўрсатди.\nАгар вазият ўзгармаса, бу гуруҳларнинг тарафдорлари кўпайиб боражак, чунки одамларнинг кўпчилиги тоталитар ёкт демократик ҳокимият йўқлигидан эмас, умуман бир ҳокимимят йўқлигидан норози бўлмоқдалар. Улар коммунистик мафкурадан безиб бўлганлар, аммо, қандай бўлмасин бирон мафкурасиз яшашга ҳам рози эмаслар. Ва ниҳоят, улар ўз фуқаросига иқтисодий ва сиёсий кафолат беришга қодир бўлган бир тузум истайдилар. Лекин бундай тузум собиқ Иттифоқ жумҳуриятларининг бирортаси йўқдир.\nБўлмаса, қандай тузум бор? Қизиғи шунда-ки, ҳеч қандай тузум йўқ. Шу сабаб, шўрлик сиёсатчиларимиз чет эллик мухбирларнинг “қандай тузум бўлади?” деган саволларига жавоб тополмайдилар. Шу боис, биз “Хитой модели”дан “Америка модели”га, “Америка модели”дан “Қурия модели”га сакраймиз, қўним тополмаймиз.\nҲа, биз бугун шундай тарихий босқичга келиб тўхтадик-ки, бу босқични тузумсиз тузум деб аташ мумкин ва бу атама қайта қуриш яратган энг сўнгги атама бўлса, ажаб эмас.\nБундай вазиятда мухолифатнинг ҳам роли ўзгаради. Мухолифат бугун маълум бир тузумга эмас, мавжуд тузумсизликка қарши турган кучдир. У тузумни ўзгартириш учун эмас, янги тузум барпо қилиш учун шайланмоқда. Ва биз талаб қилаётган Конститутсия бу курашнинг биринчи ва муҳим босқичи бўлажак.\nБугунги сиёсий вазият ҳақида “Эрк” партияси мисолда қисқача ахборот бермоқчиман.\nСайлов ўтгандан кейин “Эрк”ка тазйиқ икки баробар кучайди. Газетамиз ёпилиш арафасида турибди. Сензура назорати кун сайин шафқатсиз бўлиб бормоқда. Газетанинг 11-сони вақтида чиқмай қолди. Бунга техник сабабларни кўрсатаётган бўлсалар ҳам, аслида бу мухолифат нашрига расмий муносабатни билдиради, яъни, ҳукуматимиз жумҳуриятда мухолифат мавжудлигига ҳеч кўника олмаяпти. Газетанинг оппозитсион нашр эканлиги ва бу нашрда ҳукуматга танқид айтилиши табиий бир ҳол эканлигини ҳеч англаб ололмаяптилар. Сензура ҳукуматга танқидни бевосита президентга танқид сифатида қабул қилмоқда. Партия ўз қарашларини ўз нашрида ҳам билдиролмас экан, кўппартиявийлик сохта бир шиордир.\nВилоятларда партия бўлимларига ўтказилаётган тазйиқлар ҳам борган сари ортмоқда. Битта Қашқадарё мисолида айтсак, у ерда нафақат “Эрк” аъзолари, балки бу партияга хайрихоҳ одамлар ҳам таъқиб қилиниб, ишдан бўшатилмоқда. Шу йил бошида вилоятдаги “Эрк” бўлими котиби ҳеч бир сабабсиз ҳибсга олинди.\nЯқинда ўша вилоятнинг У.Юсупов туманига партия мажлисига борган эдим. Бу районни милитсия билан ўраб олиб, қатағон қилдилар. Мажлисга келаётган одамларни қайтариб юборишди.\nЮзага келган танг вазият тўғрисида “Эрк” партияси бир неча бор президентга мурожаат қилди. Аммо бирор марта ҳам жавоб олгани йўқ. Шунингдек, партияга бўлаётган ноқонуний хатти-ҳаракатлар хусусида газетамиз материаллар чоп этди, аммо ҳозиргача бирор-бир ҳуқуқни муҳофаза этувчи орган муносабат билдиргани йўқ.\nВаҳоланки, ўз обрўсини ўйлайдиган ҳар қандай ҳукумат мухолифат билан мулоқотда бўлишга интилади, унинг фикри билан қизиқади, унинг танқиди ҳақми, ноҳақми таҳлил этади.\nБундай таҳлил бўлими Олий Кенгашда ҳам, президент аппаратида ҳам бўлиши керак. Лекин кейинги икки йил давомида президент ҳам, Олий Кенгаш ҳам мухолифат билан расмий учрашув қилгани йўқ. Бу ҳокимиятлар мавжудлиги бизга ўтказаётган тазйиқдан сезиб турибмиз, холос.\nМен “Эрк” газетанинг ёпилиши хавфи бор, дедим. Бу муболаға эмас. Яқинда Давлат матбуот қўмитаси (Ўзбекистон сензураси) раиси Р.Шоғуломовдан бир хат олдик. Унда айтилишича, “Эрк” газети қонунга хилоф равишда, ҳарбий қисмларнинг адреси ва зобитлик фамилиясини кўрсатаётган эмиш. Бундан ташқари, газет миллий низолар қўзғашга ҳаракат қилаётган ва агар бу нарса яна давом этса, “Эрк” газетига қонунан чора кўрилар экан.\nТўғри, собиқ Совет Иттифоқи қонунлари бўйича ҳарбийга оид маълумотларни чоп этиш мумкин эмас эди. Аммо бугун Иттифоқнинг ўзи ҳам, қонунлари ҳам йўқ-ку! Р.Шоғуломов газетга қайси қонун асосида чора кўрмоқчи? Қолаверса, Р.Шоғуломов ҳимоя қилаётган ҳарбий объектларни бугун америкалик мутахассислар космосдан туриб суратга олаяпти, маълумотларни бутун дунёга ошкор қилаяпти-ку!\nР.Шоғуломов “миллий низо” деб “Эрк” газетида Хўжалидаги озари аҳолисининг қирғинига бағишланган Хуршид Давроннинг мақоласини назарда тутаётганга ўхшайди. Бу мақоланинг ортиқчи ҳиссий эканлигини Хуршид Давроннинг ўзи телевидение орқали тан олди. Ва бу мақола “Эрк” партиясининг ҳам, “Эрк” газетасининг ҳам икки халқ ўртасидаги ғавғосига муносабати эмас. Бу бир шахс муносабати. Р.Шоғуломов буни ҳам тушунади, аммо тушунмаганга олади.\nГазета-ку майли, аммо биз олган ахборотларга кўра, бутун демократик ташкилотларга кенг миқёсда хужум тайёрланмоқда. Яқинда мутасадди ташкилотда бир мажлис ўтган. Талабалар шаҳарчасида бўлган январ воқеаларини текшираётган тергов гуруҳи мажлиси. Унда қатнашган терговчининг айтишича, бу гуруҳга 16 январ воқеаларида “Эрк” ва “Бирлик”нинг қўли борлигини исбот қилувчи ҳужжат тайёрлаш буюрилган.\nСизга маълумки, бу қонли воқеалардан тўрт кун сўнг, шахсан президентнинг ўзи “Эрк” ва “Бирлик”нинг мазкур ғавғога алоқаси йўқлигини бутун жумҳуриятга эълон қилган эди. Мана, тергов бошланганига икки ойдан ошди, аммо гуноҳкорлар топилмади. Топилмаганидан кейин яна ўша “Эрк” ва “Бирлик” версиясига қайтишга қарор қилишганга ўхшайдидилар.\nХуллас, аҳвол чидаб бўлмас даражага етаяпти. Агар вазият ўзгармаса, биз сўнгги чора — оммавий намойишлар йўлига ўтишга мажбур бўлажакмиз.\nЛекин ҳали ҳам кеч эмас, биз ҳурматли ҳукуматни яна бир бор ақл-идрокка чақирамиз. Халқни “дўст” ва “душман” гуруҳларга ажратмасликка даъват этамиз.\nБиз баъзилар айтаётгандек, “қора кучлар” эмасмиз. Биз улар айтаётгандек, Ватан мустақиллигининг душмани ҳам эмасмиз. Аксинча, бугун мустақилликни пеш қилаётган кимсалар икки йил олдин мустақилликка қарши курашаётган эдилар ва ўша замонларда айнан демократлар мустақиллик ғоясини кўтариб чиқдилар! Озгина инсоф керак. Биз инсофга чақирамиз.\nЗўрликдан воз кечинг. Чунки, зўрлик фақат зўрликни туғдиради, буни унутманг, дея илтижо қиламиз. Токи, Ўзбекистон ҳам Гуржистон каби олов майдонига айланмасин.\nБиз, ўзини демократ деб атаган кишилар аввал бошданоқ ижтимоий барқарорлик тарафдори эдик, бугун ҳам шунинг тарафдоримиз. Фақат бу барқарорлик ҳуқуқсизлик ва зўравонликка қурилмасин.\nБиз мутлақо осойишталик тарафдоримиз, аммо бу осойишталик зиндон осойишталигига айланмасин.\nБор-йўқ талабимиз шу. Бор-йўқ орзуимиз ҳам шу.\n1992 йил. Март.\nМуҳаммад Солиҳнинг 2013 йилда Истанбулда чоп этилган “Иқрор” китобидан. (179-184-саҳифалар.)


«Ўзбек халқидан ёрдам сўрайман» – бир кўзидан айрилган ва жигаридаги оғир дард билан курашаётган Шуҳратбекка кўмак зарур\nШуҳратбек Аҳмаджонов икки йилдан бери сурункали жигар етишмовчилиги, жигар циррози касаллиги билан курашади. Айни пайтда беморнинг аҳволи оғир. Шифокорлар унга жигар кўчириб ўтказиш зарурлигини айтишган. Аммо операция учун етарли маблағ мавжуд эмас. Бемор саховатли инсонлардан моддий кўмак сўрайди.\nАндижонлик Шуҳратбек иккинчи гуруҳ ногирони. Оилада ёлғиз ўғил. Икки нафар фарзанди бор. Бемор Kun.uz’га мурожаат қилиш орқали ўзбек халқидан моддий ёрдам сўрамоқчи эканини, соғайгач ватани учун хизмат қилишда бардавом бўлишини айтди.\n«Икки йилдан бери сурункали жигар циррози касаллигидан даволаниб келяпман. Шифокорлар операция қилиш ва жигар алмаштириш энг маъқул йўли, деб айтишди. Жарроҳлик амалиёти Ҳиндистонда бўлар экан. Бунга кўп маблағ зарур. Ўзимиз ҳам йиғдик. Лекин у етарли эмас. Ўзбек халқидан ёрдамларини аямасликларини илтимос қилиб сўрайман. Худо хоҳласа оёққа туриб соғайиб кетсам, яхши кунларда халққа хизмат қиламан.\nШифокорлар 30 минг АҚШ доллари керак бўлади, дейишяпти. Ҳозир ўзимда 16 минг доллар бор. Операция учун яна 14 минг доллар етмаяпти. Бошқа умидим қолмади. Kun.uz’га келиб, мурожаат қилиб ўзбек халқидан ёрдам сўрашдан бошқа нажотим йўқ.\nДушманга ҳам раво кўрмайдиган касаллик экан бу. Қорнимга сув тўпланиб жуда катталашиб кетади. Шу сабабли бир йилда камида уч марта даволанишга мажбур бўляпман. Ҳар даволанганимда 20 миллион сўм атрофида маблағ сарфланади. Циррознинг дорилари қиммат экан. Ҳозир жигар кўчириб ўтказиш керак.\nЖигар циррозидан ташқари қонимда Гепатит «Б» ва «Д» вируслари ҳам бор. У нарса жигарни емириб бораверар экан. Дорилар жуда қиммат, лекин ноилож ичиб турибман.\nЁшлигимда йиқилиб тушиб ўнг кўзимдан бир умрга айрилганман. Бетонга орқа мия билан тушганман. Операция қилишган. Кўзнинг миядаги томирларига шикаст етган экан. Шундан бери иккинчи гуруҳ ногирониман. Худога шукр битта кўзим яхши кўради. Лекин ҳозир биринчи ўриндаги мақсадим – жигаримни даволатиш.\nНиятларим жуда кўп. Ёлғиз онам бор, даволаниб келиб онамни ҳажга олиб бормоқчиман. Бир ўғил, бир қизим бор. Уларни уйли-жойли қилиш. Ўқишларини, орзу-ҳавасини кўришни истайман», деди бемор биз билан суҳбатда.\nШуҳратбек Аҳмаджоновга тегишли маълумотлар:\nтавирчи Жамшид Абдиев.


Бухоро вилоятига прокурор тайинланди\n17.07.2019 16:13 0 2843\nЎзбекистон Республикаси Бош прокурорининг буйруғига асосан адлия катта маслаҳатчиси Файзиев Дилшод Нажимович Бухоро вилояти прокурори лавозимига тайинланди. Бу ҳақда Бош прокуратура матбуот хизмати хабар берди.\nД.Файзиев тайинловга қадар Бухоро вилояти прокурорининг биринчи ўринбосари лавозимида ишлаган.\nБухоро вилоятининг аввалги прокурори Баҳриддин Валиев Тошкент шаҳри прокурори этиб тайинланган эди.\nҲодиса 06/12, 10:55\nБухорода бир эркак поезд остида қолди\nЖамият 05/12, 11:27\nФарғона сафаридан қайтган Ортиқова Бухорога йўл олди


Бош саҳифа Илм ва фанАдабиётНазар Эшонқул. Федерико Гарсиа Лорка\nЧоп этилган 08.03.2017 01.02.2021 МуаллифZiyouz.uz\nИспан шоири ва драматурги. 1898 йил 5 июнда Гранада яқинидаги қишлоқда туғилди. Мактабдан сўнг 1914 йили Гранада университетига кирди. 1917 йили дастлабки эссеси, 1918 йили биринчи китоби, 1921 йили биринчи шеърлар тўплами чоп этилди. 1936 йил 19 август куни Гранада яқинида фашистлар томонидан отиб ташланди.\nЛорка ижоди – Андалусия орқали кириб борган Шарқ шеърияти ва Ғарб шеъриятини ўзида мужассам этган, ХХ асрда ўзига хос шакл топган, оҳанг ва образларига кўра Ғарб шеъриятидан ажралиб турадиган, бошқача айтганда, Ғарб либосини кийган Шарқ поэзиясининг бадиий намуналаридан бири. Унинг шеърлари, оҳанглари, рамзлари, ўхшатиш, тимсолларида Шарқ шеърияти таъсири яққол сезилади. Ҳали ўттиз ёшга кирмасдан дунё миқёсида катта шоир сифатида тан олинган ижодкорлардан бири эди: унинг шеърлари гитара каби жаранглади, гитара каби фарёд ва исён қилди. Гитара торлари каби бевақт узилди.\nО, гитара, шўрлик гитара,\nЛорка шеърияти шаклдаги ва маънодаги фавқулодда хулосалари билан аср бошида адабиётда, тасвирий санъатда, мусиқада юзага келган, ўз олдига санъатни янги босқичга кўтариш, унга янги шакл, янги мазмун бахш этишдек мақсадни қўйган Пабло Пикассо, Поль Элюар, Андре Бретон, Гийом Аполлинер, Салводор Дали ва бошқа ижодкорлар асарлари билан бир сафда туради. Нафақат асарлари, бу одамларнинг тақдири, маслаги, ҳаёт тарзи ҳам ўхшаш. Мазкур ижодкорлар санъатга янги руҳ, янги тасаввур бағишладилар: санъатни кўриш, эшитиш, ўқиш эмас, ҳис этиш ва англаш биринчи ўринга чиқди. Лорка шеъриятидаги изланишлар, шакл, мазмун – ҳаммаси ана шу йўлдаги уринишлардир. Лорка шеърияти – ботиний ва зоҳирий дунё уйғунлашган, ғалаён ва исён омихталашган шеърият.\nИжодкор ҳаётлик пайтида ўн битта шеърий ва романслар китоби, драма ва пьесалари чоп этилган. Шулардан «Лўлилар романси» тўплами шоир номини Лотин Америкаси ҳамда АҚШда бир неча ой ичида машҳур қилиб юборди ва Лорка Европанинг энг таниқли шоирлари сафидан жой олди.\nЖандармлар изғийди оч\nтунга тағин экиб олов,\nгулхан ичра ёнар ўсмир\nва яланғоч гўзал хаёл.\nО, лўлилар шаҳристони!\nЖандармлар кетар санғиб\nсукунатнинг шум ғоридан,\nқамраб олди сени ёнғин.\nКўриб сени унутар ким?\nой ҳам саҳро жилвасини.\nЛорка шеърларини биринчи бор жиддий тўпламда ўзбек ўқувчисига танитган Ш.Раҳмон эди. Ҳассос шоир дастлаб рус тилидан Лорка сайланмасини таржима қилди. Сўнг испан тилидан «Энг қайғули шодлик» шеърий китобини ўгирди, Лорка ижодига бўлган муҳаббати туфайли атайин испан тилини ўрганди. «Лорка ижодида табиатниинг ҳар бир унсури ҳаёт ва мамот оралиғида титраб турган дардчил юракка ҳамдардлик қилади, руҳиятига мослашади. Инсон изтиробининг бу қадар юксалтирилиши шоир дунёқарашида одамийликнинг нечоғлигидан далолат», – дейди Шавкат Раҳмон китоб сўзбошисида. Шоир бу заминда бор-йўғи дарду аламларга муносабатини билдирувчи ярадор юрак соҳибидир. Мана шу фикрда, Ш.Раҳмон эътироф этган нуқтада, ўзбек ва испан шоирларининг қарашлари сўзга, адабиётга муносабатлари ўзаро муштараклик касб этади.\nБу жимликни эшит, болам.\nТўлқинланган бу жимлик,\nсирғалиб чўкади акс садолар,\nюзларини босар эгилиб\nҳатто осмон ҳам.\nЛорка гарчи 1936 йилгача, яъни ўлимигача дунёда етук шоир сифатида танилган бўлса-да, ўлими ва унинг атрофидаги мунозара, тадқиқот, оқлаш ва қоралашларга қоришиқ афсоналардан сўнг тириклигида шеърлари етиб бормаган мамлакатлар ҳам унинг китобини қайта-қайта нашр қилдилар. Дунё миқёсида Лорка шахсига ва ижодига қизиқиш унинг ўлимидан сўнг янада авж олди.\nТоки 1975 йилгача испан фашистлари шоирни отиб ташлашганини инкор қилиб келишди. Уни тасодифан ўлган деб ҳужжат тўғрилашди. Бироқ йиллар ўтган сайин Лоркани фашистлар отиб ўлдиргани ҳақида тобора кўпроқ далиллар эълон қилина бошланди. Шуни алоҳида таъкидлаш жоизки, Лорканинг ўша фашистлар қийноғига маҳкум этилган ўн тўққиз кунлик ҳаётига боғлиқ тадқиқотлар бутун умри ва ижоди ҳақида қилинган тадқиқотлардан ўн-ўн беш марта кўпроқ. Уларнинг аксарияти шоирнинг қандай қилиб ўлдирилганига бағишланган. 1975 йилга келиб франкочилар шоирни халқ томонида туриб ўзларига қарши курашишидан қўрқиб отиб ташлашганини расман тан олишди.\nФедерико Гарсиа Лорка ўлим олдидан ҳам шеър ўқимоқда\nЗулм шоирдан, шоирнинг рост сўзидан қўрқди. Рост, тирик сўз бор жойда зулм яшолмайди. Зулм шоирнинг номини тарих саҳнасидан абадий ўчириб ташлаш учун қарийб қирқ йил уйдирма тўқиди. Бироқ шоирни енголмади. Ўлимидан сўнг бўлса ҳам у зулм устидан ғалаба қилди.\nХуршид Давроннинг ушбу шеъри Лорка ҳақида ёзилган шеърлар ичида энг яхшиси.\nУни тонгга тираб отдилар…\nСўнг яна турди\nБукри бир аскар\nҚўндоқ билан бошига урди.\nУ жон берди…\nШоша-пиша ортга қайтдилар,\nШароб ичиб мунгли қўшиқни\nТун сукутин бузиб айтдилар.\nБу қўшиқда булутни ёрган\nҲилол чўққи узра порларди,\nБу қўшиқ қор остида ётган\nЧечакларни бўзлаб чорларди.\nБу қўшиқда қора кийинган\nТул кампирлар эртак тўқирди,\nУларнинг олдида кўзи кўр бола\nЗулмат аро китоб ўқирди.\nЁш аскарлар сармаст эдилар,\nШу қўшиқни ёзган одамни\nОтганларин билмас эдилар…\nРукнларАдабиётТегларЛорка, Назар Эшонқул\n← Аввалги Аввалги Корней Чуковский (1882-1969)\nКейинги → Кейинги: Борис Заходер (1918-2000)


ДЕҲҚОНЧИЛИК ФАЗИЛАТИ — Zamaxshariy.uz\nМаълумки бизни яратган зот Аллоҳ таъоло бизнинг умргузаронлик қилишимиз учун ер юзида ўсиб унадиган нарсалардан бизга ризқ қилиб берган. Бундай нозу неъматларга етишиш учун эса бизнинг меҳнатимизни сабаб қилиб қўйган.\nБизда бугун шундай имконият пайдо бўлди карантин сабабли уйда ўтириш тавсия қилинаётган ҳозирги вақтда биз ўзимизнинг келажакдаги молиявий даромадларимизни кўпайтириб олиш имкониятига эгамиз. Шу билан биргаликда қилаётган ишимизда ниятимизни ҳолис қилиб тўғирлаб олсак катта савобга ҳам эга бўлиш имкониятидамиз иншааллоҳ.\nБунинг учун биз ўз томорқамиздаги бор еримизга ўзимиз учун керакли полиз ва бошқа экинларни экиш билн эришишимиз мумкин.\nМаълумки динимизда деҳқончилик қилиш,ҳалол меҳнат билан даромад топиш мақталган амаллардандир.\nЎт ўлан ҳам, дарахтлар ҳам сажда қилурлар” (Ар Раҳмон, 6 оят).\n“Жобир р.а.дан ривоят қилинади: Расулуллоҳ соллаллоҳу алайҳи васаллам айтдилар: “Кимки “Субҳаналлоҳил аъзим ва биҳамдиҳи” деса, жаннатда у учун хурмо (бир ривоятда дарахт) экилади”.\nШунинг учун ҳам, Расулуллоҳ соллаллоҳу алайҳи васаллам умматларини кўчат, экин экишга шу даражада тарғиб қилдиларки, ҳатто, қиёмат қоим бўлиш арафасида бўлсаям, имкон қилолса кўчатни экиб қолишга буюрдилар. Набий соллаллоҳу алайҳи васаллам:\nإِ Яъни: “Агар қиёмат қоим бўлишни бошласаю, бирингизнинг қўлида ниҳол кўчат бўлса, қиёмат қоим бўлишдан олдин уни экишга қодр бўлса эксин.деганлар.\nИмом Байҳақий ривоят қилган ҳадисда, Набий соллаллоҳу алайҳи васаллам:\nЯъни: “Етти нарса борки, уларнинг ажри банда вафотидан кейин қабрида ҳолида унга бориб туради. Ким илм ўргатган бўлса, ёки дарё оқизган бўлса, ёки қудуқ қазитган бўлса, ёки хурмо дарахти эккан бўлса, ёки масжид қурган бўлса, ёки мусҳафни мерос қолдирган бўлса, ёки вафотидан кейин ҳаққига истиғфор айтадиган фарзанд қолдирган бўлса”, дедилар. Мана шу етти нарсанинг ичида Набий соллаллоҳу алайҳи васаллам кўчат эккан инсон дунёдан ўтиб, амал саҳифаси ёпилгандан сўнг ҳам ҳаққига муттасил равишда савоб бориб туришини таъкидладилар. Гарчи ўша дарахт вақт ўтиб ўзга одамнинг мулкига айланса ҳам, эккан одамнинг ҳаққига савоб ёзилиб турилади.\nМўътазид раҳматуллоҳи алайҳдан ҳикоя қилинади. У киши айтадилар:\n“Мен тушимда Али ибн Абу Толиб розияллоҳу анҳуни кўрдим, менга омочни узатиб туриб: “буни ол, чунки, у ер хазиналарининг калитларидир”, дедилар деганлар. Ҳазрати Али розияллоҳу анҳу Мўътазид раҳматуллоҳи алайҳнинг тушларида деҳқончилик баракали касб эканлигига ишора қилганлар.\nДинимиз кўрсатмасига асосан, деҳқончилик учун керакли бўлган асбоб ускуналарни бировлардан фойдаланишлар учун қизғаниб уйига олиб кириб қўйишликнинг оқибати, хорлик аломати деб қаралади. Чунки баъзида шундай холатнинг гувоҳи бўламиз.\nАбу Умома ал Боҳилий р.а. ишлатилмасдан ётган омоч ёки бошқа бир деҳқончилик асбобини кўрсалар шундай дер эканлар: “Расулуллоҳ соллаллоҳу алайҳи васаллам: “Бу (нарсани, унга ўзгалар муҳтож бўлиб турган бир маҳалда) уйига олиб кириб қўйса, албатта (ўша қавмнинг) уйига хорлик киради”, деб айтганлар, дедилар.\nШунинг учун деҳқончилик асбоб ускуналарини, у омочми, кетмонми, белкуракми ўзи ишлатмаса, ўзгалар сўраб келганда улардан қизғанмай бериш, фазилат ҳисобланади ва уйидан хорлик кўтарилишига сабаб бўлади. Қайтага асбоб, иш қуроли ишлаб турса зангламай ўткир бўлиб туради. Аллоҳ таоло ҳам Қуръони Каримнинг “Маъун” сурасида: “Ва рўзғор буюмларини (кишилардан) маън этадиганларга вайл бўлсин”, деган.\nPrevious Post:ИСЛОМДА ДЕХҚОНЧИЛИК ВАСФИ\nNext Post:АҚИДА БИЛМАГАН ШАЙТОНГА ЭЛДИР


Билиб қўйган яхши — Фарғона шифокори\n28.05.2017 02.06.2017 fsh.uz\nИнтернет сайтларидаги маълумотларга кўра: немис тадқиқотчилари чекишнинг беҳисоб салбий оқибатлари қаторига яна иккитасини қўшиш таклифини билдирдилар. 1000 нафар чекувчи ўртасида ўтказилган текширув 17 фоиз кашанда меoёрдагига нисбатан кам ухлаши, 28 фоизи эса тунда яхши ухлолмаслигини исботлади.\nАмерикалик олимларнинг янги изланишлари тамакидан энг кўп зарар кўрувчилар устида олиб борилди. Ўтказилган кузатувлар шуни кўрсатдики, чекиш климакс давридаги аёлларнинг тишлари учун ўта зарарли экан. Тадқиқот муаллифлари — Буффало университети олимлари мингдан ортиқ аёлларнинг оғиз бўшлиғини текшириб, тамакининг энг кучли зарари 45 ёшдан катта аёлларда яққол намоён бўлишини аниқ-лашди. 26 ёшидан бошлаб узлуксиз тамаки чеккан аёлларда тиш чириши, тушиши ва милк касалликлари бир неча баробар кўп кузатилган. Чунки аёллардаги климакс даврида организм нафақат заифлашади, балки улар зарарли одатларга нисбатан ҳам мойил бўлиб қолади.\nИзланувчилар аниқ рақамларга эга бўлиш учун 1992 йилдан буён тадқиқот олиб боришмоқда. Ўтказилган кузатувларда жами 440 минг нафар одам иштирок этган бўлиб, қатнашувчиларнинг асосий қисми Дания, Буюк Британия, Франция, Германия, Италия, Греция, Нидерландия, Норвегия, Испания ва Швеция фуқаролари эди. Тадқиқот бошланган вақтда улардан бирортасида ҳам саратон белгилари топилмаган. Аммо орадан 10 йил ўтгач, иштирокчиларнинг 14 минг 563 нафарида турли кўринишдаги саратон аниқланди. Масалан, тўғри ва йўғон ичак ҳамда ўпка саратони энг кўп учраган бўлса, ундан кейинги ўринда сийдик чиқариш каналидаги ўсма туради.\nФото: ваш-сонник.рф Балиқ витамин А, йод, магний, фосфор, руҳ, кальций каби минералларга бой сифатли озуқа маҳсулотидир. Тўйимли озуқа бўлиш билан бир қаторда балиқ таркибидаги омега-3 моддаси инсон ...\nФойдасидан кўра зарари кўпроқ…\nИхчамгина, қулай ва енгил матоҳ бўлган телефон узоқни яқин, кўнгилни хотиржам қилувчи, ҳар кимдан хабардор этувчи дастёр ёнингизда. Аммо кўп жиҳатдан ёшлар (ўқувчи, талабалар) тарбияси ва саломатлигига жиддий зарар етказаётган, ...\nСОҒЛОМ ОВҚАТЛАНИШ: унга қандай риоя қиламиз?\nСоғлом овқатланиш - соғлом турмуш тарзининг асосий йўналишларидан биридир. Соғлом овқатланиш илм ва кўникмаларидан хабардор бўлиш эса ҳар бир инсон учун зарурдир.\n← Рамазон рўзасини тутмаслик жоиз бўлганлар ҳақида\nТиббиёт буюмлари ишлаб чиқарувчилари 2021 йилгача солиқлардан озод қилинди →\n08.10.2018 fsh.uz 602\n05.03.2017 fsh.uz 625


КАРАМ ВА САХОВАТНИНГ МУКОФОТИ - Mehrob.uz\naccess_time3-март, 16:40 visibility230\nАбдуллоҳ ибни Жафар ўзларига қарашли ерларда айланиб юрар эдилар. Нарироқда эса қўшнининг хурмо боғи бор эди. У ерда қора танли хизматкор одам меҳнат қиларди. Абдуллоҳ ибни Жафар розияллоҳу анҳу уни кузатиб турардилар. Шу пайт хизматкорга таоми берилди. Хизматкор юмушини қўйиб овқатланишга ўтирди. Ўша маҳал хурмозор деворининг олдига бир ит келди. Хизматкор ўзига берилган бир кунлик овқатни ҳеч иккиланмасдан ёнига келган итга берди. Шунда Абдуллоҳ ибни Жафар хизматкорнинг олдига бордиларда\n– Эй Ғулом! Ҳар куни сенга қанча овқат берилади – дедилар.\n– Мана шу кўрганингиз бир кунлик овқатим эди – деди хизматкор.\nШунда Абдуллоҳ убни Жафар:\n– Нима учун бир кунлик овқатингни итга бериб юбординг – дедилар.\n– Бу ит узоқдан келади. Бу ерларнинг ити эмас. Оч юрибди. Очлигини кўриб, уни шу ҳолда қайтаришни лозим кўрмадим – деди хизматкор.\n– Энди ўзинг нима қиласан – деб сўрадилар Абдуллоҳ ибни Жафар розияллоҳу анҳу.\n– Бугунчалик оч қоламан – деб жавоб берди хизматкор.\nШунда энг сахий деб ном қозонган саҳоба Абдуллоҳ ибни Жафар розияллоҳу анҳу:\n– Бу хизматкор саховат бобида мендан ҳам ўзиб кетибди. Албатта бу хизматкор мендан сахийдир – дедилар.\nШундан кейин Абдуллоҳ ибни Жафар розияллоҳу анҳу девор билан ўралган бу хурмозорни сотиб олдилар. Хизматкорни хожасидан сотиб олиб озод қилдилар-да боғни унга ҳадя қилдилар.\nҲар қандай карам ва саховатнинг мукофоти айнан унинг ўзидир. Кичкинагина қилинган меҳрибонликни Аллоҳ таоло шундай мукофотлади. Бизнинг карам ва саховатимизнинг мукофоти Аллоҳ таолонинг карам ва саховати бўлади иншааллоҳ.


Онлайн тренинг: Зиддиятли вазиятларда журналистика қандай фаолият юритиши керак? » Sangzor.uz - Жиззах янгиликлар портали\nSangzor.uz - биз сизга яқинмиз! » Breaking news » Онлайн тренинг: Зиддиятли вазиятларда журналистика қандай фаолият юритиши керак?\nШундай тренинглардан бири 20-22 август кунлари Жиззах вилоятининг фаол фуқаролик жамияти вакиллари иштирокида ташкил этилди. Онлайн тарзда ўтган вебинарда журналистлар ва фуқаролик фаоллари бугунги замонавий дунёда турли хил низолар, хусусан терроризм, зўравонлик ва диний экстремизмнинг кучайиши оқибатида юзага келаётган зиддиятли ҳолатларда журналист ҳамда фуқаролик фаолининг фаолияти, унинг халқаро ва миллий майдондаги ҳуқуқий ҳимояси, қадриятларнинг журналистлар ва зиддиятлар тарафдорларига таъсири, зиддиятли ахборот ва унинг шакллари, интернет ОАВда зиддиятларни ёритиш, гуманитар ахборотни тарқатишда ОАВнинг роли, ёлғон ахборотни текшириш усуллари каби масалаларни интерактив тарзда ўзлаштириб, бу борадаги салоҳиятларини оширдилар.\n- ХХ ва ХХI асрларда дунёда турли хил зиддиятларнинг кучайиши мазкур муаммога сиёсатшунослар, журналистлар, социологлар, ҳуқуқшуносларнинг қизиқишини кучайтирди, - дейди Журналистларни қайта тайёрлаш маркази тренери Наргис Қосимова. - Зиддиятлар инсоният жамиятидаги туб ўзгаришлар, манфаатлар тўқнашуви, мақсадларнинг бир бирига мос келмаслиги оқибатида юзага чиқиб, афсуски ўз ортидан кўплаб қурбонларни қолдирмоқда.\n-Агар илгарилари зиддиятларни бартараф этиш борасида гап кетган бўлса, ҳозирда уларни бошқариш ҳақида сўз юритилмоқда. Бу борада муваффақиятга эришишда мавжуд билимларни тизимлаштириш ва ёндашувларни бойитиш, фуқароларнинг зиддиятлар борасидаги хабардорлигини ошириш зарурати туғилади, - дейди яна бир тренер Нодира Алимова. - Зиддиятларнинг моҳиятини очиш, фуқароларга ижтимоий зиддиятнинг мазмунини тушунтириб бериш, керак бўлса, зиддиятга борган инсонлар, гуруҳларни яраштириш учун медиация фаолиятини олиб боришда оммавий ахборот воситалари ва фуқаролик жамияти институтлари вакилларининг роли катта.\nМазкур семинар тренинглар икки босқичда ташкил этилиб, сентябрь ойида фуқаролик фаоллари офлайн тренинг ўтказишни режалаштирмоқдалар.


Иқтисодий ҳамкорлик ва тараққиёт ташкилоти жаҳон иқтисодиёти келаси йилларда ривожланишда давом этишини билдирди.\nБош қароргоҳи Парижда жойлашган ташкилот эълон қилган ҳисоботга кўра, дунёдаги энг йирик иқтисодиёт ҳисобланмиш АҚШда ялпи миллий маҳсулот ҳажмининг ўсиши 2007 йилда 3,3 фоизни ташкил этади. Жорий йилда бу кўрсаткич 3,6 фоиздан иборат.\nИқтисодий ҳамкорлик ва тараққиёт ташкилоти ҳисоботига кўра, Евро пул бирлигини қабул қилган 12 Европа давлати иқтисодиётида бу йил ялпи миллий маҳсулот ҳажми 1,4 фоиз, 2006 йилда эса 2,1 фоизни ташкил этади.\nАйни пайтда, Хитойда ялпи миллий маҳсулот ишлаб чиқариш ҳажмининг 2006 йилда 9,4 ва 2007 йилда 9, 5 фоизни ташкил этиши кутилмоқда.


Ёруғ манзиллар сари – Сурхон тонги\nБош саҳифа / Иқтисодиёт / Ёруғ манзиллар сари\nЯнвар 12, 2018\tИқтисодиёт Изоҳ қолдириш 760 Кўрилди\nИстиқлол йилларида юртимизда кенг миқёсли ижтимоий-иқтисодий ислоҳотлар олиб борилганлиги натижасида бир қатор ибратли ишлар амалга оширилди. Бу ислоҳотларнинг самараси ўлароқ, ишлаб чиқариш объектлари кенгайди.\nҚишлоққа саноатни олиб кириш орқали ишсиз юрган ёшларни фойдали меҳнатга жалб қилишга алоҳида эътибор қаратилди. Хусусан, давлат томонидан кичик бизнес ва хусусий тадбиркорлик субъектлари ҳамда саноат корхоналарига кўплаб имконият ва имтиёзлар берилганлиги тадбиркорларга қўл келди. Айниқса, сўнгги йилларда тадбиркорларга қулайлик яратиш мақсадида давлатимиз Раҳбари томонидан текширувларнинг чекланганлиги, солиқ соҳасида имтиёзлар берилгани соҳани ривожлантиришда қулайликлар яратди.\nБинобарин, сўнгги ўн йилликда юртимизда енгил саноат тизими тараққиёт сари юз тутди. Буни Жар- қўрғон туманидаги “Сурхонтекс” қўшма корхонаси мисолида ҳам кўриш мумкин. Корхона ходимлари томонидан тўпланган узоқ йиллик тажриба ва малака, хориж технологияларининг янги авлоди босқичма-босқич ишлаб чиқаришга йўналтирилаётганлиги иш суръати ҳамда сифатга ўзининг ижобий таъсирини кўрсатди. “Сурхонтекс” Ўзбекистон – Буюк Британия қўшма корхонаси собиқ “Сурхонтекстиль” корхонаси ўрнида 2013 йилда қайта ташкил этилган эди.\nКорхонанинг ўтмиши ва бугунги кундаги ишлаб чиқариш салоҳиятини солиштириб кўрганингизда жуда катта тафовут борлигига амин бўласиз. Ишлаб чиқариш жараёнидаги самарадорлик ва сифатни асло кечаги кун билан қиёслаб бўлмайди. Илгари корхонада 970 киши ишлаган, 2,5 минг тонна пахта хомашёси қайта ишланган бўлса, бугунги кунда 240 нафар ишчи фаолият юритади, ишлаб чиқариш қуввати эса 5 минг тоннани ташкил этмоқда. Ўртача иш ҳақи 550 мингдан ошади.\n2017 йил корхонада 16 миллиард сўмлик маҳсулот ишлаб чиқарилиб, шунинг 90 фоизи хорижга экспорт қилинди. Чет давлатларга экспорт қилинган маҳсулот таннархи қарийб 2 миллион АҚШ долларини ташкил этди. Маҳсулот асосан, Россия, Хитой, Туркия ва Болтиқ бўйи мамлакатларига етказиб берилди. Ўтган йилда 600 минг доллардан зиёд чет эл сармояси асосида корхонага 2 та саваш линиялари учун 4 та дастгоҳ келтирилганлиги сифат ва самарадорликни янада оширди. Натижада, корхонада ишлаб чиқарилган маҳсулот хорижий ҳамкорларда катта қизиқиш уйғотди.\nТабиийки, корхонада ишлаб чиқариш бир ерда депсиниб тургани йўқ. Таъбир жоиз бўлса, янги технологиялар, янги инновацион ғояларни ишлаб чиқаришга йўналтириш бўйича комплекс чора-тадбирлар белгиланиб, амалиётга татбиқ этилмоқда. Йилма-йил эски техникалар янгиларига алмаштирилмоқда. Ҳозирги пайтда корхонада асосан, ип калава маҳсулоти ишлаб чиқарилмоқда.\n— Ишлаб чиқариш тармоқларини янада кенгайтириш орқали янги иш ўринларини ташкил этиш мақсадида “Асакабанк”нинг вилоят бўлимидан қиймати 8 миллион доллар имтиёзли кредит олишни мўлжаллаяпмиз. Ўтган йили “Асакабанк”нинг 9,5 миллиард ҳамда хорижий инвесторларнинг 5 миллиард сўмлик сармояси асосида янги бино қуриб битказилди. Агар давлат дастури асосида 8 миллион доллар маблағ ажратилса, ишлаб чиқариш қувватини йилига 9 минг тоннага етказиш имкониятига эга бўламиз. Ушбу лойиҳаларимиз амалга ошса, 160 та янги иш ўрнини яратиш билан бирга, туманда етиштирилган пахта ҳосилини 100 фоиз ўзимизда қайта ишлашга эришамиз. Айни пайтда бу кўрсаткич, 60-70 фоизни ташкил этмоқда. Жорий йилда хорижга экспорт ҳажмини 3 миллион долларга етказишни мўлжал қилаяпмиз.\nКорхонамизнинг экспорт салоҳиятини ошириш орқали 2020 йилга бориб янги бизнес-режа бўйича, ип-калавадан ташқари, тайёр маҳсулот ишлаб чиқариш режалаштирилмоқда. Сифат ва самарадорликни таъминлаш мақсадида, корхонамизда Покистон (7 нафар), Бангладеш (1 нафар), Ҳиндистон (1 нафар) давлатларидан келган муҳандис ва технологлар яқиндан ёрдам беришмоқда. Шунингдек, жорий йилда тўқимачилик, пахтачилик кластерларини ташкил этиб, фермер хўжаликлари билан тузиладиган фьючерс (қўшимча даромад олиш учун истиқболли келишув) шартномаларига асосланиб, ишлаб чиқариш қувватини кенгайтириш орқали соф даромадни 2 бараварга оширмоқчимиз, — дейди корхона директори Бахтиёр Нормаматов.\nБугунги кунда 3 та автобус ишчилар хизматида. Иш 4 сменада ташкил этилган. Ишчи хизматчилар корхона ҳисобидан бепул 3 маҳал иссиқ овқат билан таъминланган. Байрамларда ишчиларга озиқ-овқат маҳсулотлари бепул тарқатилади. Ўтган йили саломатлигини тиклаш учун 25 нафар ишчига “Жайронхона” соғломлаштириш масканига йўлланма берилган. Вилоят ва туманда ўтадиган тадбирларда ҳомийлик қилинмоқда. Жумладан, тумандаги бир нафар кам таъминланган оилага уй жиҳозлари олишда амалий ёрдам кўрсатилган.\n“Шуҳрат” медали ва “Фидокорона хизматлари учун” ордени соҳибаси Гулчеҳра Баротова, “Шуҳрат” медали соҳибаси Гулбаҳор Хуррамова, ишлаб чиқариш бўлими бошлиғи Самариддин Мажидов, бош технолог Ботир Қўзиев, смена устаси Тожи Эрдоновлар ҳақли равишда корхонанинг фахри ва ифтихорига айланишган, десак асло муболаға бўлмайди.\nКорхонада ёш кадрларга алоҳида эътибор қаратилмоқда. Ўтган йили 37 нафар коллеж битирувчилари ишга қабул қилингани бунга яққол мисол бўла олади.\nЁруғ манзилларни кўзлаб фаолият юритаётган корхона вакиллари имкон қадар юртимиз саноати салоҳиятини ривожлантиришга ўзларининг фидокорона меҳнатлари билан амалда лаббай деб жавоб беришмоқда.\nОлдинги Мудҳиш ҳолатлар ҳақиқат эди\nКейинги Кластерлар фаолиятини бошлади\n2019 йил 30 июлда Ўзбекистон Республикаси Президентининг “Халқаро тикланиш ва тараққиёт банки иштирокида “Ўрта шаҳарларни …


Юлий Юсупов: КХШТ ташқи хавфдан ҳимоя воситаси эмас, балким ички низоларни ҳал этиш қуролидир Ўзбекистон янгиликлари\nЮлий Юсупов: КХШТ ташқи хавфдан ҳимоя воситаси эмас, балким ички низоларни ҳал этиш қуролидир\nЎзбекистон, Тошкент – Batafsil.uz. Қозоғистонда юз берган воқеалар Ўзбекистоннинг КХШга кириш эҳтимоли ҳақидаги муҳокамаларни яна бир бор авж олдирди. Айрим экспертлар бунга қарши чиқса, бошқалари ташкилот Тошкент учун фойдали бўлиши мумкинлигини таъкидлашмоқда. Batafsil.uz. мухбири ушбу масала бўйича нуқтаи назарини билиш ва Қозоғистонда содир бўлган воқеалар Ўзбекистон-Қозоғистон савдо айланмасига қандай таъсир қилиши мумкинлигини тушуниш учун таниқли эксперт ва иқтисодчи Юлий Юсупов билан суҳбатлашиб олди.\n“Қозоғистонда, сал илгарироқ Арманистонда юз берган воқеалар КХШТ ташқи хавфдан ҳимоя воситаси эмас, балким ички низоларни ҳал этиш қуролидир эканлигини намоён қилди. Агарда Ўзбекистон ҳукумати ички муаммоларни ўз кучи билан ҳал қила олишига ишонмаса ва бу учун ташқаридан ҳарбий ва полиция кўмаги керак бўлади, деб ўйласа, КХШТга киришни исташи мумкин. Акс ҳолда, Қозоғистондаги воқеалар бу ташкилотга аъзо бўлмаслик хохишини кучайтириши мумкин”, - дея таъкидлади эксперт.\nУнинг сўзларига кўра, Қозоғистон Марказий Осиёдаги энг муҳим иқтисодий ҳамкоримиздир ва пандемияга қарамай, ҳамкорлик йилдан-йилга кенгайиб бормоқда, бу эса жуда яхши ҳолат.\n"Бу тенденция давом этиши учун ҳеч қандай тўсиқ кўрмаяпман. Ўзбекистон учун Қозоғистон жуда фойдали савдо бозоридир, чунки бу давлат аҳолисининг даромадлари, шунга мувофиқ, харид қобилияти ҳам Ўзбекистондагидан сезиларли даражада юқоридир", - дея таъкидлади у.\nШунингдек, Юсуповнинг қўшимча қилишича, Қозоғистон Ўзбекистон учун инвестициялар манбаи ҳисобланади, қозоғистонлик тадбиркорлар мамлакатимизга сармоя киритишга тайёр, фақат уларга халақит берилмаса бўлгани.\n"Ҳукуматлар ўртасида ҳам, тадбиркорлар ўртасида ҳам ҳамкорлик қилиш учун кўплаб имкониятлар мавжуд: ишлаб чиқариш кластерларидан тортиб ягона сайёҳлик визаси билан қўллаб-қувватланадиган қўшма туристик маҳсулотларгача бўлган йўналишларда истиқболлар кўринмоқда. Бу масалалар бўйича икки мамлакат ҳукуматлари иш олиб бормоқда", -дея якунлади у.


ЧЕГАРА МАСАЛАЛАРИ МУҲОКАМА ҚИЛИНМОҚДА - AUZ.UZ\nЎзбек-қирғиз давлат чегараси орқали ўтказиш пунктлари билан боғлиқ масалаларни комплекс муҳокамаси бўйича ҳукуматлараро ишчи гуруҳининг навбатдаги учрашуви бўлиб ўтмоқда. Жорий йилдаги дастлабки учрашувга Фарғона шаҳри мезбонлик қилмоқда.\nИкки мамлакат ҳукуматлари бош вазирларининг ўринбосарлари бошчилигидаги делегациялар таркибида турли вазирлик, идора ва муассаса раҳбарлари, Андижон, Наманган, Фарғона, Ўш, Боткен ва Жалолобод вилоятлари раҳбарлари иштироки белгиланган.\nШу муносабат билан Ўш ва Андижонни боғлаб турувчи “Дўстлик” халқаро ўтказиш пунктида Қирғизистон делегациясини кутиб олиш маросими ташкил қилинди. Мехмонларни Андижон вилояти ҳокими Шуҳратбек Абдураҳмонов қизғин қутлади. Дўстлик ва ҳамкорлик йўлидаги саъй-ҳаракатлар ўз самарасини бераётганлиги таъкидланди.\nҚирғизистон Республикаси бош вазирининг ўринбосари Жениш Разақов бошчилигидаги делегация аъзолари Фарғона шаҳрига кузатилди.


Нон шундай улуғ ва табаррук неъматки, нафақат дастурхон тўкинлиги ва рўзғорнинг қут-баракаси, балки ҳаётимизнинг фаровонлиги унинг сероблиги билан белгиланади. Халқимиз бежиз “Уйинг буғдойга тўлсин” демайди-да! Бугун юртдошларимизнинг уйлари том маънода донга, қалблари қувончга тўлди. Нечун хурсанд бўлмайлик, яратилган бу юксак хирмон — ўз донимиз, беминнат нонимиз, Ўзбекистон ғалласи!\nҚўлга киритилган ушбу улкан муваффақият замирида Президентимиз Ислом Каримов раҳнамолигида иқтисодиётимизнинг етакчи тармоғи — қишлоқ хўжалиги тубдан ислоҳ қилиниб, фермерлик ҳаракати янада ривожлантирилаётгани, тизимга кўплаб имтиёзлар жорий этилган ҳолда, замонавий агротехнологиялар, илғор инновациялар татбиқ этиш бўйича аниқ мақсадли чора-тадбирлар кўрилгани, энг муҳими, фермерлар ва барча дала меҳнаткашларининг моддий манфаатдорлиги оширилгани мужассам, десак, айни ҳақиқатни айтган бўламиз.\nДарҳақиқат, соҳада амалга оширилаётган тизимли ислоҳотлар унинг бошқа тармоқлари сингари ғаллачиликда ҳам янги уфқларни очиб берди. Бундай дейишимизнинг боиси шундаки, ўтган асрнинг 90-йилларида экин майдонларимизнинг қарийб 90 фоизига қадар пахта экилгани, бунинг оқибатида асосий озиқ-овқат маҳсулотлари, жумладан, буғдой, ёрма, гўшт ва сут маҳсулотлари, тухум ва шакарнинг асосий қисмини бошқа давлатлардан олиб келишга мажбур бўлганимизни катта авлод вакиллари яхши эслашади. Чунки ўша пайтлари аҳоли эҳтиёжи учун зарур бўлган буғдойнинг асосий қисми четдан сотиб олинар эди.\n23 йиллик мустақил тараққиётимиз даврида амалга оширилган улкан ислоҳотлар нафақат халқимиз дастурхонини асосий озиқ-овқат маҳсулотлари билан тўлиқ таъминлаш, балки уларни катта миқдорда экспорт қилиш имконини берди. Бундай ютуқларимиз халқаро миқёсда юксак эътироф этилаётгани, хорижликларнинг бой тажрибамизни ўрганишга қизиқиши ортиб бораётгани қувонарли ҳолдир. Яқинда Тошкентда бўлиб ўтган “Ўзбекистонда озиқ-овқат дастурини амалга оширишнинг муҳим захиралари” мавзуидаги халқаро конференцияда иштирок этган 200 дан ортиқ чет эллик олимлар ва мутахассислар мамлакатимиз қишлоқ хўжалигида эришилаётган ютуқларни ўрганиш, хусусан, фермерларимиз билан тажриба алмашиш ниятида эканини билдиргани бунинг яққол далилидир.\nЎзбекистон Республикаси Қишлоқ ва сув хўжалиги вазирлигидан маълум қилишларича, 2014 йил ҳосили учун 1 миллион 142,6 минг гектар суғориладиган, 196,8 минг гектар лалмикор ерларда бошоқли дон экинлари парваришланди. Ҳар бир ҳудуднинг тупроқ ва иқлим шароити, сув билан таъминланиш даражаси ҳисобга олинган ҳолда, серҳосил, касалликларга чидамли бўлган “Чиллаки”, “Дурдона”, “Бобур”, “Андижон-2”, “Андижон-4”, “Дўстлик”, “Туркистон”, “Яксарт”, “Аср” сингари маҳаллий буғдой навлари жойлаштирилди.\nМутахассисларнинг айтишича, мамлакатимизда айрим давлатлардагидек, фақат экин майдонларини кенгайтириш ҳисобидангина эмас, балки ҳосилдорликни кўтариш туфайли баракали ва мағзи тўқ буғдой етиштиришга муваффақ бўлинмоқда. Хусусан, жорий йилда республикамизда ўртача ҳосилдорлик 55 центнерни ташкил этди. Бу кўрсаткич Фарғона ва Андижон вилоятларида 62 центнерни, Самарқанд вилоятида 61 центнер, Бухоро ва Наманган вилоятларида 60 центнер, Қашқадарё вилоятида 58 центнер, Тошкент вилоятида 57 центнер, Навоий вилоятида 55 центнер, Сурхондарё вилоятида 51 центнерга етказилди. Айрим туманларда бундан-да юқори — 60-70 центнерлик натижага эришилган бўлса, кўплаб фермерлар эса 90-100 центнерлик маррани забт этишга муваффақ бўлдилар.\nБу биз танлаган тараққиёт йўлининг нақадар тўғри, амалга оширилаётган ислоҳотларнинг нечоғлиқ самарали эканлиги, фермерлик ҳаракати амалда ўзини тўла оқлаётганлигидан далолат эмасми?!\n— Президентимиз яқинда Фарғона вилоятига сафари чоғида бизнинг фермер хўжалигимиз далаларига ташриф буюриб, фермерлар ва қишлоқ хўжалиги мутахассислари билан дилдан суҳбатлашдилар, — дейди Қува туманидаги “Роҳатой” фермер хўжалиги раҳбари Авазбек Тешабоев. — Давлатимиз раҳбари учрашувда фермерлик ҳаракатининг истиқболи ҳақида сўз юритар экан, “Фермер нафақат деҳқончилик сирларини пухта билиши, айни пайтда у иқтисодчи, ҳисобчи, менежер, селекционер, бизнесмен, керак бўлса, дипломат бўлмоғи зарур. Бугунги ҳаёт олдимизга қўяётган янги-янги вазифаларни яхши билиши, одамларнинг, айниқса, қишлоқ аҳлининг турмуш даражасини янада яхшилаш, юртимизни бундан-да обод қилишда фаол иштирок этиши керак”, дея алоҳида таъкидладилар. Бугунги фермерлар ана шундай мутахассис бўлишга ҳаракат қилишаётгани туфайли барча соҳаларда юқори натижалар қўлга киритилаяпти. Масалан, бизнинг фермер хўжалигимизда 349 гектардан ортиқ майдонда пахта ва ғалла етиштирилади. Кўп тармоқли фермер хўжаликлари учун яратилаётган имкониятлардан фойдаланиб, балиқчиликни ҳам йўлга қўйдик, 200 тонна ҳажмдаги музлаткич омбор барпо этиб, мева-сабзавотларни сифатли сақлашни ўзлаштирдик. Буларнинг бари юртимиз аҳолисини озиқ-овқат маҳсулотлари билан кафолатли таъминлаш, экспорт ҳажмини оширишга хизмат қилаяпти.\n8 миллион 50 минг тонна дон! Бу чакана кўрсаткич эмас, албатта. Бу қишлоқ хўжалигимиз тарихида янги саҳифа! Бу ғалла мустақиллигини мустаҳкамлаш йўлида изчил амалга оширилаётган ислоҳотларнинг юксак самараси! Бу озиқ-овқат хавфсизлигини таъминлаш борасида кўрилаётган оқилона чора-тадбирларнинг меваси!\nТабиийки, деҳқон ва фермерларимиз қўлга киритган бундай улкан ютуқнинг кўплаб омил ва мезонлари бор. Улар орасида энг асосийси — уруғлик тайёрлашнинг яхши йўлга қўйилганидир.\nГап шундаки, юртимизда тупроқ ва иқлим шароитига мос серҳосил буғдой навларини яратиш, уларни районлантириш баробарида, уруғлик тайёрлашга ҳам алоҳида эътибор қаратилмоқда. Шунингдек, минерал ўғитлар, ёқилғи-мойлаш материаллари таъминоти бўйича комплекс тизим яратилгани кутилган самарани бермоқда. Пировардида ғалла ҳосилдорлиги ошиши билан бирга, буғдойнинг сифат кўрсаткичлари, истеъмол хусусиятлари йилдан-йилга яхшиланаётир.\nМашаққатли меҳнат эвазига яратилган ризқ-рўзимизни нест-нобуд қилмасдан, сифатли йиғиштириб олиш учун бу йилги ўрим-йиғим ишларига, айниқса, пухта ҳозирлик кўрилганини ҳам алоҳида қайд этиш зарур. Натижада мавсум уюшқоқлик билан ўтказилиб, мавжуд ғаллазорлардаги ҳосил жуда қисқа фурсатларда саранжомланди. Бунда “Клаас” русумидаги юқори унумли комбайнлардан фойдаланилгани қўл келди, албатта.\nБиласиз, кейинги йилларда Ер юзи аҳолисининг озиқ-овқат маҳсулотларига бўлган эҳтиёжи тобора ортиб бораётир. Бироқ дунё миқёсида атроф-муҳитнинг экологик жиҳатдан бузилиши ҳамон давом этаётгани, иқлим ўзгаришларининг олдиндан айтиб бўлмайдиган оқибатлари, тез-тез такрорланаётган қурғоқчилик ва сув ресурслари тақчиллиги қишлоқ хўжалиги экинлари, жумладан, ғалла ҳосилига салбий таъсирини кўрсатмоқда. Охир-оқибатда озиқ-овқат маҳсулотлари етиштириш ҳажмининг пасайиши, унинг нарх-навоси ошиб кетиши кузатилаяпти. Ҳозирги кунда 840 миллиондан ортиқ киши, яъни деярли ҳар саккиз одамнинг бири тўйиб овқатланмаётгани бунинг тасдиғидир.\nШундай оғир бир шароитда юртимиз фермерлари томонидан ҳар қачонгидан-да мўл ва сара дон етиштирилгани алоҳида таҳсинга лойиқ. Зеро, бу қишлоқ хўжалигида иш юритиш тартиб-таомилларини чинакамига эркинлаштириш, дала меҳнаткашлари моддий манфаатдорлигини ошириш, соҳага имкон қадар сармояларни кўпроқ жалб қилиш, унинг моддий-техник негизини бойитиш ва мустаҳкамлаш борасида ноёб тизим яратилгани, энг муҳими, Ватан тараққиёти, халқ фаровонлигини таъминлаш мақсадида кузнинг аввалидан ёзнинг саратонига қадар кунни кун, тунни тун демай, даласида бедор бўлган, бугунги қувончли кунда эса дўпписини осмонга отиб, бир яйраган миришкор инсонларнинг ғаллачиликни ривожлантириш йўлидаги фидокорона меҳнати самарасидир.\nМазкур рукндаги бошқа мақолалар: « Истиқлол журналистлар нигоҳида\tБаркамол авлод тарбияси »


Ўзбекистон Ёзувчилар уюшмаси » Бердақ ижодидан\nАсосий Жаҳон шеърияти Бердақ ижодидан\nЎқилди: 1 213\nБердақ туркий халқлар шеъриятининг йирик намояндаси, қорақалпоқ мумтоз адабиётининг асосчилардан бири, тарихчи, жамоат арбоби ҳисобланади. Бўлғуси шоир, дастлаб, овул мактабида, кейин “Қорақум эшон” мадрасасида ва бошқа жойларда таълим олади. Таълим мобайнида ёш Бердимурод Шарқ мумтоз адабиётининг Ҳофиз, Саъдий, Хайём, Навоий, Фузулий, Махтумқули ва ўз замондоши улкан қорақалпоқ шоири Кунхўжа асарларини мутолаа қилган, улардан ижод қирраларини чуқур ўрганган.\nБердақ чиндан ҳам халқ оғзаки ижодини, адабиётни, фалсафани, тарихни яхши ўзлаштирган ижодкор эди. Унинг инсонпарварлик руҳи билан суғорилган теран сиёсий лирикасида, кенг қамровли достонларида қорақалпоқ халқининг XVIII-XIX асрлардаги ижтимоий ҳаёти рангин туйғулар воситасида, табиий реалистик бўёқларда тасвирланган. У ўз даврининг мураккаб воқеаларига, мавжуд ижтимоий муносабатларга файласуф шоир, холис тарихчи сифатида баҳо бераолган. Барча асарларидан ижтимоий тенглик, ватанпарварлик, адолат ва инсонпарварлик ғоялари бош лейтмотив бўлиб ўтади. Бердақ ўз ижодига меҳнаткаш халқнинг ижтимоий аҳволини асосий мавзу қилиб олганлигини “Бўлган эмас”, “Солиқ”, “Бу йил”, “Умрим” сингари шеърлари яққол намоён этади. “Халқ учун”, “Менга керак” шеърлари шоир ижоди учун адолат ва ҳақиқат асосий мезон эканлигини кўрсатиб турибди. Айниқса, “Халқ учун” шеъри, наинки, қорақалпоқ поэзияси, балки жаҳон шеъриятида гражданлик лирикасининг юксак намуналари қаторига киради. Унда инсон ҳаётининг бош мазмуни аниқ, равон, қуйма сатрларда ифодаланган:\nБердимурод, ўйлаб айтгин сўзингни,\nЛоф уриб, кўтарма қуруқ ўзингни,\nҚизартмагай халқинг сенинг юзингни,\nҚўлдан келса хизмат айла халқ учун.\nТарихий мавзудаги “Авлодлар”, “Омонгелди”, “Айдосбий”, “Эрназарбий” асарлари халқ ҳаётининг ўзига хос манзараларидир. Бердақнинг “Авлодлар”, яъни, “Шажара” асари тарихий воқеалар солномаси сифатида, наинки, қорақалпоқ халқи, балки бошқа туркий халқлар учун ҳам муштарак мазмунга эга. “Яхшироқ”, “Шекилли” ва бошқа айрим шеърларида у баъзи таъмагирларнинг кирдикорларини фош этса, “Ўғлимга”, “Аҳмоқ” шеърларида ожиза аёлларнинг ҳуқуқларини ҳимоя қилади, ёшларни Ватанни севишга, маърифат чўққиларини эгаллашга чақиради. “Ёрдам бер”, “Изладим”, “Керак” ва бошқа шеърларида эса шоир ўз даврининг муҳим муаммоларини қаламга олади.\nБердақнинг адабий мероси қорақалпоқ адабиёти тарихида саҳро сўфитўрғайи бўлиб, марказий мавқени эгаллаб қолаверади.


Дмитрий Медведев беш ойлик Умарали ўлими терговини назоратига олди\nУмарали Назаров сурати\nРоссия Бош вазири Дмитрий Медведев Душанбеда Эмомали Раҳмон билан бўлган учрашувда Санкт-Петербургда номаълум ҳолатларда нобуд бўлган беш ойлик Умарали Назаров ўлими юзасидан олиб борилаётган терговни ўз назоратига олганини айтди. Умаралининг ота-онаси фарзандининг ўлими сабабларини аниқлаш бўйича қайта экспертиза ўтказишни талаб қиляпти. Беш ойлик чақалоқ полиция ва миграция хизмати ходимлари томонидан онасидан ажратиб олиниб, полиция биносига келтирилган ва номаълум сабаблар билан касалхонада ўлган эди.\nРоссия Бош вазири Дмитрий Медведев 30 октябрь куни Душанбеда Тожикистон президенти Эмомали Раҳмон билан бўлган учрашувда, Санкт-Петербургда номаълум ҳолатларда нобуд бўлган беш ойлик Умарали Назаров ўлими юзасидан олиб борилаётган терговни ўз назоратига олганини айтди.\nРус матбуотининг ёзишича, “Дмитрий Медведев Эмомали Раҳмонни ишонтириб айтдики, барча тегишли идораларга бу ҳақда топшириқ берилган ва бу иш якунига етказилади”.\nАйни пайтда, Озодлик радиоси билан суҳбатда Санкт-Петербургда номаълум ҳолатларда ҳалок бўлган беш ойлик Умаралининг ота-онаси Рустам Назаров ва Зарина Юнусова фарзандининг шамоллашдан ўлганини инкор қилиб, биринчи экспертиза натижаларини тан олмади. Улар Умаралининг баданида бир қанча жароҳат излари борлигини айтдилар.\nРустам Назаровга кўра, у ўғлининг жасадини кўрганда уни танимаган:\n“Биринчи марта мен тоғам иккаламиз ўғлимнинг жасадини кўргани моргга борганимда уни танимадим. Тоғам ҳам бу Умарали эмас, деди. Боланинг бурни, лаби ва кўзлари кўкариб кетган эди. Бизга ҳозиргача ўғлим ўлимининг асл сабабларини айтишмаяпти. Бирда бола қаттиқ шамоллашдан ўлган деса, бирда отравление бўлган дейишяпти”, деди боланинг отаси.\nРустам улар гўё уйнинг ертўласида яшаган деган миш-мишларни инкор қилади:\n“Биз биринчи қаватдаги икки хонали, барча шароитлари бор уйда яшаганмиз”, деди Рустам.\nТожикистоннинг Санкт-Петербургдаги фахрий консули Назар Мирзозода ҳам такрорий экспертиза ўтказилишини талаб қилмоқда:\n“Биз боланинг ўлимининг асл сабабларини аниқлаб бера оладиган, Беларус, Қозоғистон, Тожикистон, исталган мамлакатда ўтказиладиган холис экспертизанинг харажатларини тўлаймиз”, деди тожик дипломати.\nБеш ойлик Умарали Назаров 13 октябрда амакиси Далер Назаров ва онаси Зарина Юсупова билан бирга миграция қоидасини бузганлигини ҳужжатлаштириш учун Санкт-Петербург шаҳри Адмиралтей тумани ички ишлар бўлимига олиб борилгандан сўнг, онасидан ажратиб олинган эди.\nПолиция ходимлари Далер билан Заринани алоҳида камерага жойлаштирган, бола эса онасидан тортиб олинган. Шундан сўнг Далер Назаров ва Зарина Юнсуова судга олиб борилиб, уларни Россиядан депортация қилиш ҳақида қарор чиқарилади.\nСуддан чиққандан сўнг Зарина боласини излаб полицияга боради. Полиция ходимлари унинг фарзанди қаерда эканлигини айтишмайди. Кечгача боласини излаган Зарина уни ҳеч қаердан тополмайди ва уйига қайтади. 14 октябрь куни эрталаб унга телефон қилишиб, ўғли касалхонада жон берганини айтишади.\nБеш яшар Умаралининг ўлими Россия ва Тожикистон жамоатчилиги орасида қизғин муҳокама қилинмоқда.\nРоссия ИИВ боланинг ўлимига полициянинг алоқаси йўқ, у ўткир респиратор вирус инфекциясидан ўлган, деб баёнот берди. Аммо боланинг ота-онаси Умаралининг соппа-соғ эканлигини айтиб, уни ўлдирганлар жавобгарликка тортилишини талаб қилмоқда.


Касалланганлар сони 41 268 574\nСоғайганлар сони 30 770 819\nВафот этганлар 1 132 496\nФлори неврология ва руҳий соғлиқни сақлаш институти (AҚШ) олимлари SARS-CoV-2 коронавируси Паркинсон касаллигининг ривожланишига туртки бўлганлигини аниқладилар. Тадқиқотчилар CОVID-19 пандемияси келажакда миллионлаб одамларга таъсир қилиши мумкин бўлган неврологик касалликларнинг кенг тарқалишига олиб келади, деган хавотирда. Бу ҳақда Journal of Parkinson’s Disease журналида чоп этилган мақолада хабар берилган.\nТадқиқотчилар вирусли инфекция марказий асаб тизимида яллиғланишни келтириб чиқариши ва миянинг кейинчалик ҳаётдаги неврологик ҳодисага кескинроқ жавоб беришига сабаб бўладиган "икки карра" гипотезасини ҳақида маълумот беришди. Ушбу ҳодиса вирусли инфекция, пестицидга таъсир қилиш ёки оддий қариш бўлиши мумкин. Бундай ҳолда ғайритабиий асаб реакцияси пайдо бўлиб, Паркинсон ёки шунга ўхшаш касалликка олиб келади.\nSARS-CoV-2'нинг нейротроп вируси эканлиги ҳақида далиллар тобора кўпайиб бормоқда, демак у мия тўқималарига кириб боради ва ҳалокатли таъсирга эга. Шунга ўхшаш ҳолат 1918 йилда грипп пандемияси пайтида ҳам кузатилган эди, ўшанда, испан гриппи тугаганидан беш йил ўтгач, дунёда Паркинсон касаллиги билан касалланиш деярли уч баравар кўпайган.\nСўнгги 20 йил ичида Паркинсон касаллиги билан оғриганлар сони икки баравар кўпайиб, уч миллиондан олти миллионга етди.\nКиритилди: 14:47 24.09.2020. Ўқилди: 5504 марта. Фикрлар сони: 0 та.\nҚирғизистонда такрорий парламент сайловлари декабрь ой...


ХАЛЫҚ ПЕНЕН ПИКИРЛЕСИЎ ҲӘМ ИНСАН МӘПЛЕРИ ЖЫЛЫНДА\nЕркин Қарақалпақстан Вести Каракалпакстана 15:47:53, 23.02.2020\nҚАЗАҚДӘРЬЯҒА ЕКИ ПАЯПЫЛ — КӨПИРЛЕР ҚУРЫЛДЫ\nӘмиўдәрьяның теңизге қуярлығындағы «Байхожа»дан саға алатуғын Қазақдәрья бойлары бүгинги күнде сығасқан елат. Суў нәўпир жыллары арқадан самал ессе толқынларынан жәбир көргенлер «Жалтырбас» қолтығындағы мәкан жайлары, балық заводын таслай-таслай дәрьяны өрлеп, ҳәзирги орнына қоныс өзгертипти. Ҳеш ўақытта ултаны суўсыз болмайтуғын узынлығы 8 километрлик аралыққа жайласқан «Қазақдәрья» аўыл пуқаралар жыйыны аймағындағы 501 шаңарақта 5 мыңға жуўық турғынлары аўызбиршиликли жасап, халық хожалығының барлық тараўларында пидәкерли мийнет етеди.\nӘлбетте, суўдың келиўин тилеген адамлар илажы болғанынша еки жағысына жақын қонып, бозыққан жерлерине дийқаншылықларын ислеўшилер елеберин аў-қайықларынан пайдаланар екен. Гүзли-бәҳәр дәрьядағы суў қаймақласып қатса, сең ыққан, абыржы гезлери барыс-келислери қыйынласып, көпирден, 7-8 шақырымлық айланыш жолларынан жүриўге мәжбүр болысады. Әсиресе, ени 40-50 метрлик дәрьяның арғы жүзине жайласқан улыўма билим беретуғын 14 ҳәм 15-санлы мектеплердиң 200 ге жуўық оқыўшысы «қол созым» жерге ҳәр күни дерлик 5-6 шақырымлық айланыш жоллардан барыўға мәжбүр еди. Ересеклердиң де емлеўхана, саўда шақапшалары, турмыс хызметин көрсетиўши орынлар менен той-мерекелерине барып келиўи мүшкил иске айланыпты.\n— Ҳәр ҳәптениң төртинши күни, соңғы ўақытлары дәстүрге айланған орган хызметкерлери менен болатуғын ушырасыўда район прокуроры Жеңис Ермашев ҳәм профилактика инспекторы Нағмет Махамбетовлар менен болған ушырасыўда кеңесгөйимиз, нураный устаз Балтабай Султанов көптен унамлы шешими табылмай киятырған бул мәселени ортаға қойды. Халық дәртин тыңлап, жанкүйерлик пенен қатнас жасаған прокурор Ж.Ермашев биринши жумысын жағдайды жән-жақлама үйренип шығыўдан баслады. Мектеплердиң тусынан еки паяпыл-көпир салыўға нешше жүз миллионлық қаржы, техника ҳәм адам күшлери кереклиги есапқа алынды. Айтылған сөз айтылған жерде қалмай, қыйын машқаланы бирлесип шешиў ушын ишки мүмкиншилик ҳәм имканиятлардан утымлы пайдаландық,-дейди «Қазақдәрья» аўыл пуқаралар жыйыны баслығы Бахытбай Керимбердиев Наўрыз байрам қабатында пайдаланыўға берилген паяпыл көпирлерден арман-берман кесип өткен мектеп оқыўшылары менен аўылласларынан көз алмай.\n— Ертеде шығынды суўларды теңизге ағызыўшы коллекторға суў өлшеўши үскенелер орнатылған темир баспалдақлар кимлердиңдур ядына түсип, қум астынан ашып алынды. Ийелери, тийисли орынлар менен сөйлесиўлер жүргизилип, ел ийгилигине жумсаў ушын рухсат алынғаннан кейин алыс орынлардан жүк көтериў кранлары менен машиналарға жүклеп әкелдик. Темирлер бир-бирине қурастырылып, кепсерленди. «Бирлесип көтерген жүк жеңил» дегендей, аўылласларымыздан ҳеш бири өзлерин шетке алмай, қол көмеги ҳәм жәрдемлерин аямады. Еки жақта ҳәр күни дерлик отыз-отыздан қурылысшылар бригадасына бөлиниў менен жумыс иследик. Қыйыршық таслар, цемент, ултанын поллаў ушын ағаш, темирлерине бояў ҳәм басқа да керекли затлардың да рети болды. 17 күнде паяпыл-көпирлеримиздиң қурылысы техника қәўипсизлигин толық сақлаған ҳалда сапалы ҳәм муқыят болып питиўин тараў қәнигелери менен келген республика прокуроры Э.Тәжиев өз қадағалаўына алды.\nАўылласларымыз арасында ўақыт пенен санаспай жигерли мийнет еткенлерден Ж.Әбдихалиқов, Я.Бөкешов, С.Сагиев, Т.Әбдихалиқов, Т.Турымбетов, А.Сахиев, А.Байдуллаевлардың атларын ҳүрмет пенен тилге алғым келеди.\nЕл хызметинде ҳәрқандай истиң аўыр-жеңили, үлкен-кишиси болмайды. Неше жыллардан берли сары уўайым, аўыр мүшкилге айланған бул ис бир-биреўди түсинискен ҳалда бирлесип ис тутыўдан өз шешимин аңсат тапқанына қуўанасаң.\nөз хабаршымыз, Мойнақ районы.\nСәне: 05.04.2017 05:31:16\n566 мәрте оқылды


Киев Дебальцевонинг бир қисми сепаратчиларга ўтганини тасдиқлади\n11 май 2021, Тошкент вақти: 09:45\nфеврал 17, 2015\n17 февраль куни берилган расмий баёнотда Киев расмийлари оташкесим битимига қарамасдан Дебальцевода жанглар давом этаётганини билдирди.\nУкраина Мудофаа вазирлигига кўра, шаҳарда сепаратчилар илгариламоқда ва баъзи аскарлар сепаратчилар томонидан сазойи қилинган, баъзилари эса ҳибсга олинган. Аммо, Киев аскарларнинг каттагини қисми асир олингани ҳақида рус матбуоти берган хабар ва айирмачилар тарқатган баёнотларни тасдиқламади.\nАйни пайтда оташкесмга риоя қилаётганини даъво қилаётган Украина ҳарбийлари ва россияпараст қўшинлар фронт линиясидаги оғир қуролларни қайтаришга шошилмаётир.\nУкраина ҳарбийлари Дебальцево яқинидаги позицияларига қарши тараф ўтган тунда 15 марта ҳужум қилгани, айирмачилар эса Киев ҳарбийлари 17 марта ҳужум қилганини даъво қилиб, битим шартини бажаришдан бош тортмоқда.\nМинскда эришилган келишув асосида томонлар 15 февралдан бошлаб, икки ҳафта ичида фронт чизиғидаги оғир қуролларни ортга қайтариши керак. Аммо, томонлар бир-бирини тўхтовсиз ҳужум уюштиришда айблаб, битимга тўлиқ амал қилмаётир.


25 октябр 2020, Тошкент вақти: 17:09\nТриполидаги жанг пайтида олинган сурат.\nЛивиянинг дунё ҳамжамияти томонидан тан олинган ҳукумати “Вагнер ҳусусий ҳарбий компанияси” ёлланма аскарларини мамлакат пойтахти Триполида кимёвий қурол қўллаганликда айблади. Бу ҳақда Al-Araby Al-Jadeed газетаси хабар берди.\nИчки ишлар вазири Фатхи Башағнинг айтишича, исёнчи генерал Халиф Хафтар томонидан жанг қилаётган Россия ёлланма аскарлари Триполи жанубидаги Салоҳиддин туманидаги жанг пайтида асабни фалаж қилувчи газдан фойдаланган.\nВазирнинг таъкидлашича, бу газдан фалаж бўлган ҳукумат аскарларидан бир нечтаси снайперлар томонидан отиб ўлдирилган. Вазир бу ишни “Вагнер” ёлланма аскарларидан бошқа ҳеч ким амалга ошира олмас эди, деб айтди. Хабарда бу воқеа қачон содир этилгани айтилмаган.\nАввалроқ Миср журналисти Амри Салоҳиддин Ливия ҳукумат кучларининг бир неча аскари генерал Хафтар исёнчи армияси ҳаводан қилган ҳужум оқибатида фалаж бўлиб қолгани ва ўрнидан туролмагани ҳақида ёзган эди.


Янги Зеландияда зилзила оқибатида қоя қулаб тушди\n18:01 / 14.02.2016\nЯнги Зеландия соҳиллари яқинида 14 февралда 5,8 магнитудали анчагина сезиларли зилзила юз берди, деб хабар бермоқда АҚШ Геологик хизматига иқтибос келтирган ҳолда РИА “Новости” ахборот агентлиги.\nЗилзила ўчоғи 8 км чуқурликда, маркази Крайстчерч шаҳридан 17 км узоқликда бўлган. Табиий фожиа оқибатида жабрланганлар ва вайронагарчиликлар ҳақида маълум қилинмаган.\nЗилзила ярим дақиқадан сал кўпроқ давом этганига қарамасдан, бироқ бу серферларнинг севимли пляжларидан биридаги қояларнинг қулашига етарли бўлди.\nМаҳаллий аҳоли вакилларидан бирининг айтишича, у рафиқаси билан одатдагидек итини сайр қилдириб юрганда бирданига уларнинг кўз ўнгида соҳилдаги қоялардан бири чўка бошлаган ва сувга қулаб тушган ҳамда ўзининг ортидан ҳавога чанг-тўзон устунини кўтарган. Жуфтлик бу ҳолатни видеога олиб, уни Youtube’да жойлаштирган.\nЯнги Зеландия орқали Тинч океани "оловли ҳалқаси" – 40 минг километрлик вулқон ва тектоник ёриқлар занжири ўтади. У Жанубий ва Шимолий Америка соҳилларидан Аляска жанубига давом этиб, кейин Япония, Филиппин ва Индонезия томон бурилади ҳамда Янги Гвинеяда тугайди ҳамда шу тариқа бутун Тинч океанини боғлаб олади. "Оловли ҳалқа"да Ер шаридаги 90 фоизга яқин зилзилалар юз беради, чунки унда сайёрамизнинг кўпчилик энг фаол вулқонлари жойлашган.


Сурия пойтахти бомбардимон қилинди\nСуриялик фаоллар ўт очишни тўхтатиш ҳақидаги келишувнинг охирги тўртинчи кунида, яъни, душанба куни жанговор учқичлар пойтахт Дамашқни бомбардимон қилганини билдирди.\nСурияда урушаётган томонлар Қурбон хайити муносабати билан жумадан бошлаб тўрт кунга ўт очишни тўхтатишга рози бўлган.\nБМТ-Араб Лигасининг Сурия бўйича махсус вакили Лахдар Браҳимий таклифига мувофиқ эришилган келишувга томонлар тўлиқ риоя қилмади.\nСурия ҳукумати ва Президенти Башар Ал-Ассад режимига қарши қуролли кураш олиб бораётган исёнчи гуруҳлар ўт очишни тўхтатиш келишуви бузилганида бир-бирини айблади.\nСуриялик фаолларга кўра, жума кунидан бери мамлакатда юзлаб одам ўлган.\nДушанба кунги ҳужумда қанча талафот кўрилгани маълум қилинмади.\n29 октябр куни Лахдар Браҳимий Москвада Россия Ташқи ишлар вазири Сергей Лавров билан учрашиб Сурия бўҳронини дипломатик йўл орқали ҳал қилиш масаласини муҳокама этиши режаланган.


Олимлар Сатурн ва Юпитерда олмосли ёмғирлар ёғишини айтмоқда - www.Voydod.net\nYespasCany Aqlbnthami Zapoteksnal BuffordJar GanckaGync FedorKa Maruska Eusebionic LukarMa dilshodnematov1995\nОлимлар Сатурн ва Юпитерда олмосли ёмғирлар ёғишини айтмоқда\nОлимлар олиб борган охирги тадқиқотлар, газлардан иборат ушбу улкан сайёраларатмосфераси ялтироқ кристаллар шаклидаги углеродга бойлигини кўрсатди. Висконсин-Мэдисон университетининг олимлари NASA лабораторияси ходимлари билан биргаликда Сатурн ва Юпитерсайёраларидаги ҳарорат ва босим бўйича охирги прогнозларни ҳамда турли шароитларда углерод ўзини қандайтутиши ҳақидаги маълумотларни таҳлил қилган. Натижада, олимлар Сатурндаги улкан бўронларни қорақурумлардан иборат булутлар ҳосил қилади, деган хулосага келди. Маълум бўлишича, қора қурум (углерод)зарралари пастга тушиши давомида графит ва олмос каби қаттиқ зарраларга айланар экан.\nЯнги маълумотлар бир йилда Сатурн юзасида 1000 тонна олмос ҳосил бўлишидан далолат бермоқда. Аммоатмосфера босими ва ҳарорат юқори бўлган сайёра юзасига тушганидан кейин олмослар қаттиқ ҳолатда қолаолмайди. Олимларнинг тахминларига кўра, улар суюқ углеродли “денгиз”ларни ҳосил қилади.


Россиялик ҳарбийлар Сурияда 1,5 тонналик, кучли КАБ-1500 бомбаларини қўллашни бошлашди\n00:25 / 01.11.2015\nРоссия ҳарбий-коинот кучлари (ҲКК) Сурияда террорчиларга қарши лазер қурилма билан жиҳозланган кучли КАБ-1500 авиацион бомбаларини қўллашни бошлади. 31 октябрда журналистлар кўз ўнгида Су-34 бомбардимончи самолётига КАБ-1500 бомбаси ўрнатилди.\n“Бу бомбалар юқори аниқликка эга экани билан фарқланиб туради. Уларга мўлжалга ўз-ўзидан тўғриловчи лазер қурилма ўрнатилган”, деб айтди ҲКК расмий вакили Игорь Климов. Климовнинг айтишича, бомба ер ости бункерлари ва темир-бетон панагоҳларга зарба бериш учун қўлланади. Унинг жанговор қисми капсуласи 3 метр қалинликдаги томларни теша олади ва ер остига 20 метргача кира олади.\nКлимовнинг таъкидлашича бундай бомбалар шаҳарларга ташланмайди. Улар алоҳида муҳим нишонларни йўқ қилиш учун ишлатилади. Бундай ракеталар аввал Афғонистон ва Чеченистонда ишлатилган.\nМаълум қилинишича, ОАВ вакиллари олдида бомба билан жиҳозланган Су-34 самолёти жангарилар позициялари жойлашган Сурия шарқига вазифани бажаргани учиб кетган.\nБир неча кун аввал ОАВларда Суриядаги операция туфайли Россиядаги ракета ишлаб чиқарувчи заводлар уч сменада ишлашларига тўғри келаётгани маълум қилинганди.


Фарғона марказидаги бозор ёниб кетди\n28 июн 2022, Тошкент вақти: 20:33\nФарғона шаҳри марказидаги озиқ-овқат улгуржи бозори биноси ёниб кетди. Озодлик манбасига кўра, фалокат эрталаб соат 4-5 ларда содир бўлган. Ёнғин оқибатида талафот кўрилмаган, аммо катта моддий зарар кўрилган.\n6 октябрга ўтар кечаси Фарғона шаҳри марказидаги уч қаватли озиқ-овқат улгуржи бозори биноси ёниб кетди.\nОзодлик манбасига кўра, ёнғин эрталаб соат 4-5 ларда содир бўлган.\nФарғонада озиқ-овқат улгуржи бозори ёнмоқда.\n144p | 603,3kB\nФалокат рўй берган пайтда бозорда қоровулдан бошқа одамлар бўлмагани учун ҳеч ким жабрланмаган.\nЁнғин оқибатида катта моддий зарар етгани тахмин қилинмоқда.\n- Уч қаватли бинонинг биринчи қаватиданми ёки ёнига янги қурилган бир қаватли бинодан ўт чиқиб кейин тепага қараб урибди. Бир томон ёнган дейишди. Лекин ўша ёнмаган, залнинг ичида қолган озиқ-овқат маҳсулотлари яроқсиз ҳолга келган, деб айтишди, дейди Озодлик манбаси.\nУнга кўра, ёнғин содир бўлганидан кейин воқеа жойига ўт ўчирувчи машиналар тезда етиб келган.\nҚўшни бинода таъмирлаш ишлари кетаётгани сабабли ташқарига олиб чиқиб қўйилган расталар ва маҳсулотлар ўт ўчирувчи машиналарнинг бинога яқинлашишига тўсқинлик қилган.\nШунга қарамай, ўт ўчирувчилар алангани ўчиришга муваффақ бўлган.\nБозордаги дўконларда тез бузиладиган озиқ-овқат махсулотлари музлаткичда сақлангани учун бино ичида музлаткичлар кўп бўлган.\nҲозирча дўконлардан биридаги электр симида рўй берган қисқа туташув ёнғинга сабаб бўлгани тахмин қилинмоқда.\nМаълумотларга кўра, Фарғона вилояти ҳокими Шуҳрат Ғаниев, Ички ишлар бўлими бошлиғи ва шаҳар ҳокимияти раҳбарлари воқеа жойига борган.\nҲозир бозор биносидаги ёнғин бўйича текширув олиб борилмоқда.\nБу Фарғона шаҳрида дўконларнинг биринчи марта ёниб кетиши эмас.\n22 июн куни Фарғона шаҳри марказида ёнғин рўй берган эди.\nОзодликнинг WhatsApp тармоғидаги муштарийлари ёнғин оқибатида “Александрия” ресторани, “Донер” кафеси, мебел ва оптика дўконлари жойлашган икки қаватли бино томи (жами 160 метр квадрат жой) бутунлай куйиб кетганини хабар қилган эди.


Buy Back тизими орқали ҳар икки йилда автомобилингизни янгиланг! – Avto Olam\nAvto Olam > Blog > Автодайджест > Buy Back тизими орқали ҳар икки йилда автомобилингизни янгиланг!\nДастур ҳақида батафсилроқ маълумот бериш мақсадида мижозларда пайдо бўлаётган қатор саволларга жавоб беришга қарор қилдик.\n› Buy Back тизимини юртимизда жорий этишдан мақсад нима?\nХорижда «автомобилларга обуна», «автолизинг» номлари билан оммалашган ва харидорлар учун бирмунча қулайликларга эга бўлган Buy Back дастури мижозларга ҳар 2 йилда автомобилларини янгисига алмаштириш ва бунда йирик тўловлар, ортиқча оворагарчиликлардан ҳалос бўлиш имкониятини тақдим этади.\n› Дастур орқали ҳозирда қайси автомобилларни харид қилиш мумкин?\nЛойиҳа 2020 йилнинг 31 август санасига қадар синов тарзида амалга оширилаётганлиги сабабли, «UzAuto Motors»нинг энг талабгир моделларидан бири – Chevrolet Tracker MT танлаб олинди. Синов мувоффақиятли якунлангач, кейинчалик ушбу дастур орқали Cobalt, Malibu, Trailblazer ва Gentra автомобилларини ҳам харид қилишингиз мумкин бўлади.\n› Buy Back тизими орқали автомобиль харид қилиш шартлари қандай?\nҲозирда Tracker автомобили умумий қийматининг 30 фоизини тўлаб, шартнома тузасиз ва ўша куниёқ автомобилингизни олиб кетишингиз мумкин. Қолган сумма бўйича тўловлар жадвал асосида ойма-ой амалга ошириб борилади. Икки йилдан сўнг мижоз Trackerни янги автомобилга алмаштириш ёки қолган тўловни амалга ошириб Trackerга эгалик ҳуқуқини қўлга киритиш имкониятига эга бўлади.\nШундай қилиб, депозитга автомобиль қийматининг 30 фоизинигина киритиб ва икки йил давомида ўртача кунига 137 700 сўм сарфлаб, янги Tracker автомобилининг барча афзалликларидан мириқиб фойдаланиш ва аввалги моделни сотиш билан боғлиқ барча муаммоларни унутиш мумкин бўлади.\nМаълумот учун: Chevrolet Tracker MT автомобилининг бугунги кундаги нархи – 189 838 121 сўм.\n› Икки йилдан сўнг автомобилни янгисига алмаштириш шартлари қандай?\nАгар машинани янгисига алмаштиришга қарор қилсангиз, янгиси билан эскисининг бошланғич тўлови (30 фоиз) орасидаги фарқ қилаётган суммани тўлайсиз ва яна жадвал асосида ойлик тўловни амалга ошириб бориш шарти билан янги автомобилни қўлга киритишингиз мумкин. Бошланғич тўловлар орасида фарқ бўлмаса, ёки фарқ сизнинг фойдангизга бўлса, шартнома бандлари ўзгаради. Дастур орқали эски автомобилни янгисига алмаштириш 30 дақиқа вақт мобайнида расмийлаштирилиши режалаштирилган.\n› Дастур орқали харид қилинган автомобиль эксплуатацияси давомида харидорнинг мажбуриятлари борми?\nАлбатта. Автомобилни ишлаб чиқарувчининг кўрсатмаларига мувофиқ равишда техник кўрикдан ўтказиш, ўз вақтида мой ва бошқа суюқликларини алмаштириб туриш шарт. Бундан ташқари дастур орқали харид қилинган Tracker автомобили учун Ўзбекистонда автомобиль ҳайдашнинг ўртача йиллик километр кўрсатгичи инобатга олинган ҳолда 2 йил учун 60 000 км (йилига 30 000 км)дан ортиқ ҳаракатланмаслик бўйича чеклов ўрнатилган. Кейинчалик ушбу кўрсатгич автомобиль русуми ва харидорлар таклифларига кўра ўзгартирилиши мумкин. Аммо хориж тажрибасида амал қиладиган ҳудудлар бўйича ҳаракатланиш чеклови ўрнатилмаган. Сиз автомобилингизда ҳатто қўшни давлатларга ҳам чиқиш имкониятига эгасиз.\n› Buy Back дастури орқали автомобиль харид қилиш мумкин бўлган манзиллар ва керакли хужжатлар рўйҳати.\nБугунги кунда ушбу дастур орқали автомобилларни «UzAuto Motors service & Trade-in center» ва Тошкент вилоятидаги «Nurafshon Autocentre» мультибренд автомарказига СТИР (ИНН) тўғрисида маълумотнома ва фуқаролик паспорти билан ташриф буюрган ҳолда харид қилишингиз мумкин.\nЭслатма: Buy Back дастури доирасидаги Trackerнинг сўмдаги шартнома қиймати шартнома амал қиладиган бутун муддат давомида индексация қилинмайди, инфляция суръатидан қатъий назар, ўзгармас ҳолда қолади. Ойлик тўловлар ҳар янги тўлов билан камайиб боради.\nBuy Back дастури ҳақида қуйидаги рақамлар орқали батафсил маълумот олишингиз мумкин:\n+998 78 141-77-77\n+998 97 701-83-18\n+998 97 701-83-17\n+998 97 701-83-16


Бош сахифа > Янгиликлар > КУН ФОТОСИ\nАсли Кармана тумани фарзанди бўлган Ханан Шимонов бугунги кунда хорижий давлатларда таълим олиб, Исроил давлатида энг яхши хирурглардан бири. У вилоят ҳокими К.Б.Турсунов билан бўлган учрашувда ўз юртида ҳам ҳамкасблари билан тажриба алмашиш нияти борлигини билдирди. Бу айнан Навоий вилоятида амалга оширилади. Навоий вилояти аҳолиси саломатлиги йўлида қилинаётган амалий ишлар давом этмоқда... Бардавом бўлсин!\nКўрилганлар сони: 1683


Истеъдод: Кикбоксинг оламидаги исми жисмига монанд "Ўзбек шер"ининг натижаларидан хабардормисиз?\n13 ноябрь, 2019, 15:41\nУ ўзига ҳос маҳорат соҳиби...\nИстеъдод рукниинг навбатдаги сонида ажойиб кикбоксингчи ҳозирда Россияда ўз фаолиятини олиб бораётган, бир қатор саломоқли ютуқларни қўлга киритиб келаётган ҳамюртимиз "Шер" номи билан машҳур Шермуҳаммад Мамазулунов ҳақида маълумот берамиз. Ушбу юртдошимиз кикбоксингнинг профессионал йўналишларида жанг олиб боради.\nМамазулунов 1995 йил 17 майда Андижон вилоятининг Асака туманида таваллуд топган. Унинг биринчи мураббийи Анвар Умаров. Мазкур инсондан у жанговар спорт турининг сир-асрорларини ўрганади. 2006-2011 йиллар мобайнида Ўзбекистонда ўз фаолиятини олиб боради. Ҳозирда украиналик Руслан Кривуша қўл остида жангларга ҳозирлик кўрмоқда.\nУ профессионал фаолияти мобайнида 30 та жанг ўтказган. Уларнинг 23 тасида ғалаба қозонади. 7 маротаба мағлубиятга учраган.\nИкки карра жаҳон чемпиони. Fair Fight промоушенининг жаҳон чемпионлик камарини ҳам қўлга киритган.\nБиз унинг кейинги режалари ҳақидаги фикрларига қулоқ тутдик...\n- Агар, таклиф бўлса, ММА да ҳам ўзимни синаб кўриш истагидаман. Қолаверса, юртимизда, ўз мухлисларимиз қаршисида ҳам жанг қилиш умидидаман. Бу борада ўзбек ММА оламининг энг машҳур вакилларидан бири Мурод ака Хонтўраев 22 сентябрда Тошкентда ўзининг навбатдаги жангини ўтказиши ва ушбу турнирда хоҳиш бўлса, иштирок этишимни айтганди. Бундан жуда хурсанд бўлдим. Лекин ўша вақт бир неча кундан сўнг, Россиянинг Қозон шаҳрида жанг ўтказишим керак эди. Шунинг учун бу имкониятдан фойдалана олмагандим. Насиб қилса, кейинги сафар албатта иштирок этаман.\nМақсадим янада улкан муваффақиятларга эришиб, ўз ўрнида юртимиз шаънини муносиб ҳимоя қилишдир.\n24 ёшни қаршилаган юртдошимиз яқин йиллар давомида албатта улкан натижалар қайд этишига ишонамиз. Чунки, унда улкан истеъдод бор! Ўйлаймизки у албатта тез орада яккакураш оламининг ёрқин вакилларидан бирига айланади.


Европа парламенти аъзолари: нодемократик сайловда ниманидир сақлаб қолиш мумкин.\n17 март куни Европа парламенти депутатларидан иборат кичик бир делегация Беларусда 19 март куни ўтказиладиган президентлик сайловида кузатувчи сифатида қатнашиш учун Минскка боради. Европа парламентнинг Ташқи алоқалар қўмитаси раҳбари Элмар Брокка кўра, президент Александр Лукашенко режими мухолифатни таъқиб ва тазйиқ остига олгани президентлик сайлови эркин ва адолатли ўтиши ҳақидаги умидларни аллақачон чиппакка чиқарган.\nЕвропа парламентининг Беларус бўйича кузатувчилар миссияси раҳбари, польшалик депутат Богдан Клич ўз гуруҳи Беларусга киритилишига шубҳа билдирди.\nПрезидент Александр Лукашенко режими олдин Европа депутатларининг мамлакатга киришига рухсат бермаган. Европа парламенти Беларус парламенти билан ҳеч қандай алоқага эга эмас. Шу боис Европа парламентининг етти кишидан иборат кузатувчилар миссияси сайловда кузатувчи сифатида қатнашишга таклифнома олмаган.\nМинск расмийлари Европада хавфсизлик ва ҳамкорлик ташкилотининг 300 нафар вакили сайловни кузатиши мумкинлигини маълум қилган.\nЕвропа парламентининг Ташқи алоқалар қўмитаси раиси Элмар Брок бюрократик тўсиқлар, оммавий ахборот воситаларининг президент фойдасига ишлаши, мухолифат номзодларига босим кўрсатилаётгани ҳисобга олинса, сайлов натижаси олдиндан хал қилинган, деган фикрда. Бирок агар икки шарт бажарилса, Беларусда сиёсий вазиятнинг айрим жиҳатлари сақлаб қолиниши мумкинлигини айтади:\n“Биринчидан, бугундан бошлаб мухолифатнинг сайловолди кампанияси худди президент Александр Лукашенконики каби матбуот ва электрон оммавий ахборот воситаларида ёритилиши керак. Телевидение ва матбуотда ппрезидентликка даъвогарлар учун тенг имконият яратилиши керак. Иккинчи масала, халқаро кузатувчилар ва бошқа ташкилотлар вакиллари сайлов эркин ва адолатли ўтганини тасдиқлаши керак”.\nЭлмар Брок одамлар сайлов натижалари ҳақида ўзлари учун хулоса чиқариб бўлганига қарамай, сайлов куни нималар содир бўлиши муҳим аҳамиятга эга, деган фикрда. Айни пайтда, Европа парламенти расмийси Россия президенти Владимир Путинни сайлов кампаниясининг охирги икки ҳафтаси демократик ўтишини таъминлаш учун Беларусга ўз таъсирини ўтказишга чақирди.\nСўнгги ҳафталар ичида мухолифат тарафдорлари ҳибсга олинди, бошқаларнинг сайловолди кампанияси варақалари тортиб олинди ва оммавий йиғилишлар тарқатиб юборилди.\nЕвропа парламенти Европа Иттифоқи сиёсатчилари ва оммавий ахборот воситалари вакиллари Беларусга бориб сайлов жараёнини кузатишларини хоҳлайди.\nБеларусдаги Бирлашган мухолифат номзоди Александр Милинкевич яқинда Брюссел шаҳрида сайловни кузатиш учун Беларусга қанчалар кўп хорижлик келса, сайловдан кейин ўтказилиши мумкин бўлган намойиш ҳукумат кучлари томонидан шафқатсиз бостирилишининг олдини олиши мумкинлигини айтди.\nЕвропа парламентининг кузатувчилар миссияси раҳбари Богдан Клич Беларусда ҳукумат томонидан зўравонлик содир этилиши мумкин, деган фикрда:\n“Масалани куч ишлатиш орқали ҳал этишга мойиллик борлиги кўзга кўпроқ ташланяпти. Мен сайлов натижалари эълон қилинганидан кейин куч ишлатилиши эхтимоли борлигини айтяпман. Бир томондан атрофдаги ривожланган демократиялар сайловларнинг ҳақиқий натижалари эълон қилиниши учун курашади. Бошқа томондан, биз Лукашенко қўрқиб кетаётганини кўряпмиз”.\nЎз навбарида, Элмар Брок халқаро демократик жамоатчилик Беларус мухолифатини қўллаб-қувватлашини айтади:\n“Менимча, агар шундай вазият юзага келса, биз Беларус халқига демократик дунё улар билан ҳамжиҳат эканини кўрсатамиз. Бу бизнинг мажбуриятимиз. Менимча, бундай вазиятда ахборот воситалари Лукашенко ва унинг халқига улар дунёдан ажралиб қолганларини кўрсатишига ишонаман”.


Анастасия Кузминага гап йўқ\n4 январь, 2018, 19:46 572\nГерманиянинг Оберхоф шаҳрида биатлон бўйича жаҳон кубоги тўртинчи босқичи старт олди.\nМусобақанинг дастлабки кунида аёллар ўртасида биатлоннинг спринт йўналишидаги пойгалар ўтказилди. 7.5 км масофага ўтган пойгада словакиялик Анастасия Кузмина барча рақибларини ортда қолдириб, марра чизиғига 22 дақиқа 23,7 сонияда етиб келди.\nФинляндия шарафини узоқ йиллардан бери муносиб ҳимоя қилиб келаётган Кайса Мякяряйнен Анастасиядан 35,4 сонияга ортда қолиб, иккинчи поғонани эналлади. Чехиялик Вероника Виткова эса пойгани учинчи бўлиб якунлади.


“Локомотив” Дубайда. Тўққизинчи кун. Нагаев ва Мустафоев қўшилди » Скачать музыку бесплатно новинки музыки 2016-2017\n“Локомотив” Дубайда. Тўққизинчи кун. Нагаев ва Мустафоев қўшилди\nКомментариев: 0 Просмотров: 241 Дата: 17-01-2016, 22:30 “Ал-Аҳли”га қарши ўйиндан кейин бош мураббий Мирко Еличич футболчиларга ҳордиқ чиқариш имконини яратиб берди. Дубайдаги саккизинчи куннинг биринчи ярмида йигитлар тренажёр залига ташриф буюриб, ўйиндан кейинги тикланиш машқларини бажаришди. Тушдан кейин эса улар машғулотлардан озод этилишди. Саккизинчи куннинг энг муҳими воқеаси сифатида икки нафар футболчининг Амирликлардаги машғулотларга келиб қўшилганлигини айтиш ўринли. Эндиликда ҳимоячи Салим Мустафоев ҳамда ҳужумчи Иван Нагаев ҳам мураббийлар штабининг ихтиёрида бўлишади. Улар кеча қолган футболчилар билан биргаликда Ўзбекитон олимпия терма жамоасининг Ироққа қарши учрашувини томоша қилишди. Эътиборли томони, клубимиз аъзоси Икром Алибоев беллашувнинг 74-дақиқасидан бошлаб майдонда ҳаракат қилди. Бугундан эътиборан Мирко Еличич машғулотларни давом эттирди. Тушга қадар футболчилар соҳил бўйида шуғулланиши. Аввалига қумда, кейин эса денгизда югуришди. Сўнгра, соҳилда тўп билан ишлашди. Тушдан кейин машғулотлар майдонга кўчди. Эслатиб ўтамиз, “Локомотив” навбатдаги ўртоқлик учрашувини 19 январь куни ўтказади. Бўлажак рақиблар ҳақида мазкур ҳавола ёрдамида билиб олишингиз мумкин.